ده‌وڵه‌ته نوێیه‌کان و ... ئێمپێراتۆر...!\nThursday, 06.16.2022, 20:25\nله سویدییه‌وه کراوەتە کوردی ...!\nپاش به‌زینی ناپۆلیۆن، ساڵی 1815 زۆربه‌ی گه‌لانی ئاوروپی، که‌وتنه سه‌ر که‌ڵکه‌ڵه‌ی خۆکۆکردنه‌وه، به نیازی سه‌ربه‌خۆی نه‌وه‌وه‌یی و رزگاربوونیان له ژێر ده‌سه‌لآت و فه‌رمانره‌وایی بیانیدا. ئه‌و بزوتنه‌وه ئازادیخوازییه،به (Nationalizm) ناشونالیسم ناوزه‌دکرا. دروشمێکیان به‌رزکرده‌وه (یه‌ک گه‌ل ــ یه‌ک نه‌ته‌وه) (یه‌ک نه‌ته‌وه ـــ یه‌ک گه‌ل که خاوه‌نی ئه‌م خه‌سڵه‌تانه‌ن: زامان، ئاین، دیرۆک،خوره‌وشت کولتوری هاوبه‌ش.) رێبازی نه‌ته‌وه‌یی وه‌ک بزوتنه‌وه‌یه‌کی رووناکبیری به‌ده‌رکه‌وه‌ت. ئه‌م بزوتنه‌وه‌یه،له‌لایه‌ن چینه سه‌رده‌سته‌کانه‌وه،که گرنگیان به گه‌له‌کانیان و کولتور و دیرۆک ده‌دا،له‌سه‌رتادا به چیرۆک،رۆمان و هه‌ڵبه‌ست، نووسین،ستران چڕین،به زمانی گه‌له‌کانیان، ده‌ستیان پێکرد، ئه‌و شێوه‌کاره گه‌لێک گه‌لکێش و مایه‌ی شانازی و چاولێکاری بوو.\nله باکوور بزوتنه‌وه‌ی (Skandinavisem) (سکاندیناڤیسم)گه‌ره‌کیان بوو، ده‌یانخواست، که دانمارک، نه‌رویج و سوید له یه‌ک ده‌وڵه‌تدا کۆبکه‌نه‌وه.\nله کۆتایی سه‌ده‌ی 18 ـدا،ئاوروپا تاکه کیشوه‌ری پیشه‌سازی جیهان بوو. کۆمپانیا پیشه‌سازیه‌کان بۆ دروستکردنی به‌رهه‌م،پێویستییان به‌که‌ره‌سه‌ی خاوی هه‌رزان بوو. له‌به‌ر ئه‌وه، به ناوچه و کیشوه‌ره‌کانی تری جیهاندا، راکه‌راک و پێشبڕکێان بوو، له‌هه‌مانکاتدا به دووای بازاڕدا بۆ ساخکردنه‌وه‌ی که‌لوپه‌له‌کانیان ده‌گه‌ڕان. به‌م جۆره ئاوروپیه‌کان له رێگای توندوتیژی و کوشتوبڕه‌وه، به‌زۆری زۆردار ده‌سه‌لآتی خۆیان به‌سه‌ر جیهاندا سه‌پاند. تالآنی و بێویژدانی سه‌رمایه‌داره ئاوروپیه‌کان،رۆژدوایرۆژ ده‌وڵه‌مه‌ندتری ده‌کردن. به‌م جۆره تالآن و دزین و داگیرکردنی گه‌لان و ولآتان و خۆسه‌پاندنانه،ده‌گوترێت: ئیمپێرریالیزم (Imperializim). ئه‌مڕۆ که ولآتانی سێهه‌م ده‌یبینن و هه‌ن، بوونی ئه‌و ولآتانه، وه‌ک ولآتی سێهه‌م، گه‌واهیده‌ره بۆ ئه‌و داگیرکردن و تالآن و دزینه‌ی که کاتی خۆی ئاوروپییه‌کان ئەنجامیاندا. له سه‌ده‌ی 18 ـده‌وه بۆ چاره‌که سه‌ده‌ی 19 ـده به‌ریتانیا ده‌سته‌لآتی به‌سه‌ر هه‌موو جیهاندا کێشا و گه‌وره‌ترین ئیمپێریاتۆر بوو.\nگاریبالدی Garibaldi، ئیتالیا یه‌کده‌خات.\nئیتالیا له نێوان چه‌ند ولآتدا به‌شکرابوو. یه‌کخستنه‌وه‌ی ئیتالیا له باکووره‌وه له جه‌نگی نێوان ساردینیا (Sardinie) و نه‌مسا ده‌ستیپێکرد. پاش جه‌نگه‌که، ساڵی 1859 نه‌مسا ئه‌و ناوچانه‌ی به‌جێهێشت، که ئیتالی ره‌گه‌ز بوون. ساڵێک پاش ئه‌وه له ناوراستی ئیتالیادا، سه‌رهه‌ڵدان دژی فه‌رمانره‌واکانی ئه‌و ناوچانه سه‌ریهه‌ڵدا. له ئه‌نجامدا، ناوراستی ئیتالیا، له‌گه‌ڵ ساردینیا یه‌کیانگرت. هه‌ر هه‌مان ساڵ، خۆرهه‌لآتی ئیتالیا و دوورگه‌ی سیسیلێ (Sicilie) له لایه‌ن گه‌ڕۆک و شه‌ڕوان (گیوسێپ گاریبالدی) ئازادکرا. به‌مجۆره هه‌موو ئیتالیا له ده‌سه‌لآتدارانی بیانی پاکرایه‌وه. ساڵی 1861 پاشای ساردینیا (ڤیکتۆر ئه‌مانوێل) تاجی پاشایه‌تی کرده‌سه‌ر و بوو به پاشای یه‌که‌می ئیتالیا.\nموزیک وه‌ک چه‌ک وه‌هایه...!\nتاکو ئه‌و ده‌مه‌ی که نه‌مسا، ده‌سه‌لآتی به‌سه‌ر باکووری ئیتالیادا هه‌بوو. له میلانۆ (خانه‌ی ئوپێرا) رۆلێکی مه‌زنی وازیده‌کرد. ئاوازدانه‌ری به‌ناوده‌نگی ئوپێرا (گیوسێپ ڤێردی) (Giuseppe Verdi) ئه‌و تێکسته ئۆپێرایه‌ی که بۆ ئازادی و دژی داگیکردن نووسی بوو، ئیتالیاییه‌کانی خسته‌سه‌ر جۆشدانی خه‌بات. ئه‌و له تێکسته‌که‌یدا ئاماژه‌ی بۆ بزوتنه‌وه‌ی ئازادی ئیتالیا نه‌کردبوو، له‌گه‌ڵ ئه‌وه‌شدا ئیتالیاکان له‌وه ده‌گه‌یشتن. ئه‌و ئاوازه زۆر به خێرایی به هه‌موو ئیتالیادا بلآو بۆوه، کوره‌ی خه‌باتی جۆشدا. ئه‌م گۆرانییه دژی نه‌مسا وه‌ک چه‌ک له‌کاردا بوو. له‌سه‌ر دیواری خانووه‌کانی میلانۆ و شاره‌کانی تردا، گه‌ل، ئه‌م دروشمه یاساخه‌یان ده‌نووسی (VERDI) که پاشناوی ئاواز داهێنه‌ری ئۆپێرا و کورتکراوه‌ی (Vittorio Emanuel Re Di Italia) واتا (ڤیتۆریۆ ئێمانوئێل پاشای ئیتالیایه.) ئه‌م کارانه ده‌سه‌لآتدارانی نه‌مسایان نائارام کردبوو. به‌لآم ده‌سه‌لآتدارانی نه‌مسا هه‌رگیز نه‌یانتوانی، رێگا به‌گه‌ل بگرن، نه‌هێڵن ناوی ئاواز داهێنه‌ری خۆشه‌ویست و رێزداریان له‌سه‌ر دیواره‌کان نه‌نووسن، ده‌سه‌لآتدارانی نه‌مسا ئه‌وه‌شیان بۆ نه‌کرا، گۆرانیی ئازادی که ببوه ویردی سه‌رزمانی گه‌ل، له‌سه‌ر لێوی گه‌ل بسڕنه‌وه.\nبیسمارک (Bismarck) ئاڵمانیایی یه‌کخست...!\nله نێوه‌راستی چه‌رخی 18 ـدا ئاڵمان له له کۆمه‌ڵێک ولآت و ده‌وڵه‌تۆکه، دروستببوون. هه‌ندێک له‌و ولآتانه گه‌ووره و هه‌ندێکی که‌شیان گچکه بوون، یان له ته‌نیا شارێک پێکهاتبوون، بۆ نمونه: (لوبێک).\nگه‌وره‌ترین ولآته ئاڵمانی زمانه‌کان، (پرێیوسسێن و نه‌مسا ) بوو.\nساڵی 1862 (Otto von Bismarck) ـی خانه‌دان، بوو به سه‌ره‌ک شالیارانی ده‌وڵه‌تی (پرێیوسسێن). بیسمارک ده‌یویست له سایه‌ی ده‌سه‌لآته‌که‌یه‌وه، تاکو بۆیده‌کرێت، ئه‌و ده‌وڵه‌ت و ده‌وڵه‌تۆکانه‌ی ئاڵمانیا کۆبکاته‌وه و یه‌کیانبخات و (پرێیوسسێن) بکاته یه‌که‌م زلهێز له ئاوروپادا. بۆ ئه‌مه‌ش له ساڵی1860 ـدا، یه‌کیه‌تیه‌کی نێوان هه‌رێمه‌کانی ئاڵمانیای دامه‌زراند. بیسمارک به خێرایی، به‌هێزترین هێزی جه‌نگی له ئاوروپا دامه‌زراند. یه‌کەمجار هێرشی سه‌ر دانمارکی کرد و خۆرهه‌لآتی (jylland)که خه‌ڵکه‌که‌ی ئاڵمانی بوون ئازادکرد. پاش ئه‌وه به‌سه‌ر هاوپه‌یمانه هاوفه‌رمانره‌واکه‌یدا (نه‌مسا) که له هه‌مان یه‌کێتیدا بوون، سه‌رکه‌وتنی به‌ده‌ستهانی. بیسمارک ده‌یویست ته‌نیا خۆی گه‌وره و ده‌سه‌لآتدار بێت.\nجه‌نگی نێوان فه‌ڕه‌نگ و ئاڵمانیا ساڵی 1870 ــ 1871.\nهه‌موو ده‌وڵه‌تۆکه ئاڵمانیه‌کان،چوونه ناو یه‌کیه‌تیه‌که‌ی بیسمارکه‌وه. به‌مه‌ش ده‌وڵه‌تی فه‌ڕه‌نگ ترس دایگرت. له هه‌ردوو ولآته‌که‌دا بازرگانانی جه‌نگ، ئاگری شه‌ڕیان خۆشده‌کرد. ساڵی 1870، ده‌وڵه‌تی فه‌ره‌نگ، بانگی شه‌ڕی دژی ئاڵمانیا راگه‌یاند. به‌لآم سوپای ئاڵمان، ئاماده‌کار و پۆشته بوو،له هێرشێکیدا (قه‌یسه‌ری فه‌ره‌نگ ناپۆلێۆنی سێیه‌م)ـیان به‌دیلگرت. ئاڵمانه‌کان به‌ره‌و پاریس کشان و گه‌مارۆیاندا. پاش چوار مانگی سه‌خت و برسێتی و تۆپبارانکردن، له زستانی 1871 ـدا دانیشتوانی پاریس خۆیان به‌ده‌سته‌وه‌دا. ده‌وڵه‌تیفه ره‌نگ جه‌نگه‌که‌ی دۆڕاند.فه‌ڕه‌نگییه‌کان پێویستبوو له‌سه‌ریان ناوچه سنووریه‌کان که دانیشتوانه‌کانی ئاڵمان بوون جێبهێڵن. هه‌روه‌ها ده‌بوو، زیانه‌کانی ئه‌و جه‌نگه ده‌وڵه‌تی فه‌ره‌نگ خه‌رمانه‌ی بکات و ببژێرێت.\nناپۆلێۆنی سێیه‌م که به‌رپرسیارێتی دۆراندنی ئه‌و جه‌نگه‌ی که‌وته ئه‌ستۆ،له سێپتێمبه‌ری1870 له ته‌ختی ده‌سه‌لآت لابرا.\nپاش فەراهەمبوونی ئاشتی نێوان فه‌ره‌نگ و ئاڵمان، له به‌هاری ساڵی 1871 ـدا له پاریس سه‌رهه‌ڵدانێک چێبوو، کرێکاران له پێته‌خت ده‌سه‌لآتیان گرته‌ده‌ست،بانگی کۆمارێکی کرێکاریاندا. به‌ناوی (کۆمیونی پاریس) ئه‌مجاره شاری پاریس له‌لایه‌ن سوپای فه‌ره‌نگ خۆیه‌وه گه‌مارۆدرا. خه‌ڵکی پاریس له‌هه‌موو پێوستیه‌کی ژیان دابڕان، پاشان ئه‌وکۆماره و پێکهێنه‌ره‌کانی به‌ته‌واوی سه‌رکوتکران.\nته‌نیا یه‌ک ئاڵمان...!\nله‌ژێرسه‌رکردایه‌تی بیسمارکدا، ساڵی 1871 بست وپێنج ده‌وڵه‌تی ئاڵمانی، (ئێمپێریاتۆری ئاڵمانیان) دامه‌زراند. ئه‌و ئێمپێریاتۆره، له ئاوروپادا گه‌وره‌ترین هێزو ده‌سه‌لآت بوو. بۆ سه‌رۆکی ئه‌م یه‌کیه‌تییه پاشای (پرێیوسسێن) (ڤیلبێلمی یه‌که‌م) به قه‌یسه‌ر هه‌ڵبژێردرا.\nپاش جه‌نگی ئاڵمان و فه‌ره‌نگ، ده‌وڵه‌تی ئاڵمان سوپاکه‌ی تازه و نوێژه‌نگ کرده‌وه. له‌گه‌ڵ ئه‌وه‌شدا هێزێکی زه‌ریایی به‌هێزی دامه‌زراند. گومانی تێدانییه، ئه‌م هه‌وڵ و خۆ سازدانه‌ی ئاڵمان، ده‌وڵه‌تی به‌ریتانیا، که هه‌میشه خۆی به خوا و ده‌سته‌لاتداری ناو زه‌رایا ده‌زانی، خسته دڵه‌ڕاوکه‌وه. که‌لوپه‌لی سه‌ربازی،وه‌کو مه‌کینه و چه‌ک،که له‌لایه‌ن کارگه پیشه‌سازیه‌کانی ئاڵمانه‌وه دروستده‌کران،ره‌واجیان پێدرا و به شێوه‌یه‌کی به‌رفراوان دروستده‌کران، به‌مه‌ش ده‌وڵه‌تی به‌ریتانیا مڵۆزمی پێشبڕکێی له بازاڕی جیهانیدا بۆ په‌یدا بوو.\nبیسمارکی کۆنخواز زوو له‌وه گه‌یشت، ئه‌و چینه‌ی ژێره‌وه، واتا کرێکارانی گارگه پیشه‌سازیه‌کان و بیروباوه‌ره سۆسیالیستیه‌که‌یان،ئه‌گه‌ری ئه‌وه‌ی هه‌یه، ببێته مه‌ترسیه‌کی ترسناک. بۆ ئه‌وه‌ی کرێکاران ل ه‌و مه‌ترسییه دورخاته‌وه و بێده‌نگ بکات،چاکسازیه‌کی سۆسیالیستی ئه‌نجامدا. ده‌وڵه‌ت یاسا و مافی بیمەی نه‌خۆشبوون، رووداوی دڵته‌زێن، ته‌مه‌نی پیری و په‌که‌وتنی بۆ مسۆگه‌رکردن. هیچ کام له به‌رپرسیارانێک له ئاوروپادا هێنده‌ی بیسمارک،کاریگه‌ریان له‌سه‌ر ئاوروپای نوێ دانه‌ده‌نا. بیسمارک توانی لە ئاڵمانیادا تا ساڵی 1890درێژه به ده‌سته‌لآتی خۆی پێبدات.\nهه‌ندێک نموونه بۆ بزوتنه‌وه‌ی ناشونالیزمی و جه‌نگی رزگاریخوازی...!\nساڵی 1648 هاوکات له‌گه‌ڵ ئاشتی (Westphlia)ـدا ولآتی هۆلاند پاش هه‌شتا ساڵ جه‌نگ و سه‌رهه‌ڵدان دژی ئیسپانیا، سه‌ربه‌خۆیی خۆی به‌ده‌ستهێنا.\nولآته‌یه‌کگرتووه‌کانی ئامریکا ساڵی 1776 ــ 1783 خۆیان له به‌ریتانیا رزگارکرد.\nگرێکلاند (یۆنان) ساڵی 1820 جه‌نگی سه‌ربه‌خۆییان دژی تورکیا به‌رپاکرد. له‌سه‌ره‌تاوه تورکه‌کان هیچ رێگریه‌کیان نه‌بوو، یۆنانیەکان ده‌ستیان له‌لایه‌ن ده‌وڵه‌ته کرستیانه‌کانه‌وه ئاوه‌لآکرابوو، پاش ئه‌وه ئه‌و ده‌وڵه‌ته کرستیانانه هه‌ڵمه‌تێکی پشتیوانی و یارمه‌تیان بۆ گرێکلاند رێکخست،هه‌ر له‌سه‌ره‌تاوه گرێکیه‌کان که یارمه‌تییه سه‌ربازیه‌کانیان له زلهێزه‌کانه‌وه پێگه‌یشت، توانیان ساڵی 1830 ده‌وڵه‌تی نه‌ته‌وه‌ی خۆیان دامه‌زرێنن.\nزۆربه‌ی ولآته کۆلۆنیزه‌کانی ئامریکای لاتین،له (باشووری ئامریکا و مێکسیکۆ) ساڵی 1810 ـــ 1820 سه‌ربه‌خۆیی خۆیان، له ده‌وڵه‌ته کۆلۆنیاله‌کانی ئسپانی و پرتوگال سه‌ند و راگه‌یاند.\nسه‌رهه‌ڵدانی پۆڵۆنیه‌کان،دژی رووسه‌کان به‌سه‌رنه‌که‌وت،به پێچه‌وانه‌وه پاش ئه‌و سه‌رهه‌ڵدانانه، چه‌وساندنه‌وه و زوڵم و زۆری رووسه‌کان به‌سه‌ر پۆڵۆنیه‌کانه‌وه له‌جاران خراپتر بوو.\nساڵی 1839 ولآتی به‌ێلگیێن سه‌ربه‌خۆ بوو.\nساڵی 1867 هه‌نگارییه‌کان، قه‌یسه‌ری نه‌مسایان ناچارکرد، که ده‌وڵه‌تێکی نوێ. به‌ناوی (ئێمپێراتۆری نه‌مسا ــ هه‌نگاریا)وه دامه‌زرێنن. به‌لآم گه‌له‌کانی تری ناو ئه‌و ئێمپێراتۆره، بۆ نمونه: چیکه‌کان، سه‌ربه‌کان و کرواته‌کان فشاریان ده‌هێنا و ئازادی خۆیان ده‌خواست. له‌به‌ر ئه‌وه ئه‌و ده‌وڵه‌ته‌ی (نه‌مسا ــ هه‌نگاریا) گه‌نەگاز و شتێکی شیاو نه‌بوو. ده‌وڵه‌تێک بوو له کۆمه‌ڵێک گه‌لی جودا پێکهاتبوو،که هیچ شتێک یه‌کی پێنه‌ده‌گرتنه‌وه،ته‌نیا ده‌ستدرێژی بۆسه‌ریه‌کتری و شه‌ڕوشۆر نه‌بێت.\nکاتێک ئێمه ده‌که‌وینه دیرۆکی چه‌رخی 19ـده‌وه، ده‌بینین که زۆربه‌ی ئه‌و ناکۆکی و دژایه‌تیانه هێشتا درێژه‌ی هه‌یه و چاره‌سه‌ریان نه‌کراوه. بۆ نمونه، ئه‌و گرفتانه، نه‌وه دووای نه‌وه، بۆته میرات و بۆماوه. ئه‌و ناکۆکی و بۆماوانه ره‌گی خۆیان هه‌یه و بۆ سه‌دان ساڵ ده‌گه‌ڕێنه‌وه. نیوه‌دوورگه‌ی باڵکان... که چه‌ندان نه‌ته‌وه‌ی جودای له‌خۆ گرتووه. هه‌ندێک جار به (گۆشه‌ی نائارامی ئاوروپا) ناوده‌برێت. سالآنێکی دوورو درێژ له نێوانی نه‌مسا و تورکیادا به‌شکرا بوو.\nنه‌ته‌وه جوداکان ...!\nله هه‌ندێک ده‌وڵه‌تاندا، کۆمه‌ڵێک ناشونی جوودا هه‌بوون. هه‌ندک له‌و ناشونانه گچکه و گه‌ره‌کیان بوو ده‌وڵه‌تی نه‌ته‌وه‌ی خۆیان دامه‌زرێندن.\nله نه‌مسادا.. ئاڵمان، چیک، سلۆڤاکی، کرواتی، هه‌نگاری و به‌شێک له پۆلۆنی.\nله.روسیای مه‌زندا، روسیای گچکه، ئۆکرانی، پۆپلۆنی، لێتوانی، ئێستلاندی، فینله‌ندی و به‌شێک له سویدی.\nله ئێمپێراتۆری ئوسمانی (تورکیا)ـدا... تورک، سه‌ربی، رۆمانی، بولگار و به‌شێک له کورد.\nئه‌فریکا... داگیرکردن و تاڵانکردن و به کۆیله‌کردن...!


◄ Resultar: Found 297, page 1 of 30 Items per page: 🗐 1 🗐 5 🗐 10 🗐 25 🗐 50 🗐 100\n😊 25ی مانگ تەراقدانی عەبادیە Bromas\n📅 Agregado el Sep 23 2017 8:59PM\n👁 Este artículo ha sido visitado veces 3,042\n... [ Más... 👁] ✖ ✖ 0 0 ✔ 70% ✍ H.B. 23-9-2017 20:59:46\n📷 Ehmed Fermanê Kîkî Imagen y descripción\n📅 Agregado el Jun 30 2017 12:31AM\n👁 Este artículo ha sido visitado veces 1,047\n... [ Más... 👁] ✖ ✖ 0 0 ✔ 68% ✍ M.B. 30-6-2017 0:31:52\n📷 Yado Paşa 1925 Imagen y descripción\n📅 Agregado el Jun 30 2017 12:19AM\n👁 Este artículo ha sido visitado veces 1,172\nYên rûniştî: Komandan Yado Paşa û Sadîn Talha - Yê [ Más... 👁] ✖ ✖ 0 0 ✔ 68% ✍ M.B. 30-6-2017 0:19:52\n😊 ئاخ پارە Bromas\n📅 Agregado el Feb 9 2019 7:32PM\n👁 Este artículo ha sido visitado veces 1,245\n... [ Más... 👁] ✖ ✖ 0 0 ✔ 68% ✍ Z.S. 9-2-2019 19:32:39\n😊 ئاخ کرێ خانوو Bromas\n📅 Agregado el Mar 16 2012 1:21PM\n... [ Más... 👁] ✖ ✖ 0 0 ✔ 68% ✍ H.B. 16-3-2012 13:21:49\n📷 ئاهەنگی نەورۆز لە شاری سلێمانی - 20-03-1961 Imagen y descripción\n📅 Agregado el Apr 19 2017 5:05PM\nئاهەنگی نەورۆز لە شاری سلێمانی ساڵی 1961 بەردەرکی [ Más... 👁] ✖ ✖ 0 0 ✔ 80% ✍ M.B. 19-4-2017 17:05:10\n📷 ئاڵای هاوڕەگەزبازەکان لە ژێر ئاڵای وڵاتە یەکگرتۆکانی ئەمریکا لە شاری هەولێر Imagen y descripción\n📅 Agregado el Jul 2 2017 1:32AM\n👁 Este artículo ha sido visitado veces 2,572\n... [ Más... 👁] ✖ ✖ 0 0 ✔ 70% ✍ M.B. 2-7-2017 1:32:31\n📖 ئاڵای کوردستان 2 Artículos\n📅 Agregado el Mar 29 2017 9:37AM\n👁 Este artículo ha sido visitado veces 22,901\nزانیارییەکان لەسەر ئاڵای کوردستان زۆرن، لێرەدا دەک [ Más... 👁] ✖ ✖ 4 1 ✔ 99% ✍ M.B. 29-3-2017 9:37:49\n📷 ئوتوبیلی BMW، مناڵ و میزکردن Imagen y descripción\n📅 Agregado el Feb 24 2018 6:12PM\n👁 Este artículo ha sido visitado veces 1,807\n... [ Más... 👁] ✖ ✖ 0 0 ✔ 70% ✍ S.E. 24-2-2018 18:12:02\n📷 ئوتێلەکەی نوری عەلی لەبەر دەرگی سەرای شاری سلێمانی Imagen y descripción\n📅 Agregado el Mar 10 2017 10:36PM\n👁 Este artículo ha sido visitado veces 2,264\n... [ Más... 👁] ✖ ✖ 1 0 ✔ 80% ✍ M.B. 10-3-2017 22:36:23


لە8ی مارسدا دەبێت پێ لەسەر ریفۆرمێكی كۆمەڵایەتیو كەلتووری دابگرین – Denegkan\nلە8ی مارسدا دەبێت پێ لەسەر ریفۆرمێكی كۆمەڵایەتیو كەلتووری دابگرین\nbydengekan\tMarch 8, 2008\tژنان\nلە8ی مارسدا دەبێت پێ لەسەر ریفۆرمێكی كۆمەڵایەتیو كەلتووری دابگرین.\nمانەوەی ژێرخانی نەریتی سیستەمە كۆنەكان، بەتایبەتی بەكەم سەیركردنی ژنانو زاڵكردنی كەلتوری ئاینیو تێكەڵكردنی بەسیاسەت بەهۆی تۆتالیتاری سیستەمەكانەوە، وایكردووە چارەسەری كێشەكانی ژنان لەئەمڕۆدا زۆر سەخت بێت، نموونەی بەرچاویش یاساكانی باری كەسێتیە كەبەزەحمەت بواری هەمواركردنیان بۆ دەڕەخسێت، كە تائێستاش ئەو پرۆژەیە یاسایەی بۆ هەمواركردنی یاسای باری كەسێتی بۆ حكومەت نێردراوە بۆ پەرلەمان نەگەڕێنراوەتەوە، هەروەك گومان لەپەسندكردنی هەیە، بەتایبەتی لەلایەن لیژنەی داكۆكیكردن لەمافی ئافرەت لەپەرلەماندا، لەڕاستیدا گۆڕینی هەموو ئەو بوارانە بەگۆڕینی سیستەمو عەقڵیەتی تاكو سیستەمی سیاسیەوە بەندە، تاكێكی گۆڕانخواز بنەمایە بۆ گۆڕینی سیستەمو كارتێكردنی، كە ئەمە هاوكێشەیەكی ئەو نموونە دیموكراسیە ڕاستەقینەیە كەدەڵێت: دیموكراسیەت لەخوارەوە دەستپێدەكات.لەهەمانكاتدا ریفۆرمو گۆڕان لەدەسەڵاتدا زەمینە بۆ فەراهەمكردنی گۆڕانی تاكو كۆمەڵ پێكدێنێت، نمونە تاشۆڕشی مەزنی"1917"ژنی رووسی كۆیلەی پیاوو بوو بێ مۆڵەتی راستەوخۆی ئەو نەیدەتوانی بەكارێكەوە سەرقاڵ بێت، لەدوای ئەوەوە پێگەیەكی گرنگی بەدەستهێنا، كەڤلادیمیر ویل دەڵێت"پیاوان پتر لەرابردوو بەچاوێكی مرۆڤانەی یەكسانەوە دەنۆڕنە ژن تائامڕازێكی سادە بۆ چێژ وەرگرتن". شۆڕشو سەرهەڵدانەكانی رۆژئاوا بەسەردەمی رێنسانسیشەوە بەریفۆرمی بنەڕەتی هەستاونو لەسەرەتاشدا ریفۆرمی ئاینیو جیاكردنەوەی لەدەسەڵاتەكانی تر، گۆڕینی یاساكانی باری كەسێتیو چاكردنی مافەكانی ژن بوون، بەهۆی بوونی گروپێك یان كەسایەتی گۆڕانخواز لەناو ژناندا، كە لەرابردوودا قورسترین یاسای نەریتیان لەسەر كۆمەڵ دانابوو، كەژن بەپلەی یەكەم تیایدا زەرەرمەند بوو، لایەنی كاریگەریش هەبوونی دۆگماو میتۆدە زۆر میسالیو ئاید ئاینیەكان بوون، كەزۆرترین بزووتنەوە فێمینیستیەكان لەم سەردەمەوە سەریانهەڵداو لەسەردەمی رێنسانسەوە فراوان بوونو چونە قۆناغێكی نوێ وەو بەژنە كرێكارو لادێنشینەكانیش گەیشتن.\nلەكوردستاندا سەرەڕای "17"ساڵ دەسەڵاتی كوردی، تا ئێستا رێكخراوێكی ژنانی مۆدێرن كەتوانای گوزارشتكردن لەمافی جەوهەری ژنی هەبێتو بەهزرو ئایدیایەكی ژنانەو كاریگەرو سنوربەزێن دەرنەكەوتووەو دەرفەتی دەركەوتنیشی لاوازە، هەرچەندە لەناوچەیەكەوە بۆ یەكێكی تر جیاوازە. لەو مێژوەوە ژمارەیەك ریكخراو درووست بوون، بەڵام بەداخەوە یەك دوو رێكخراوی لێدەرچێت وەك ئاسوودە، ئەوانی تر سیماو شێوەیەكی ناشیرینیان لەناو كۆمەڵدا درووستكردووەو پیاوانیش جەسارەت لەمە وەردەگرنو بەشێوەیەكی ناشایستە قسەیان لەسەردەكەن. چونكە لەبنەڕەتدا خاوەن سەرمایەكی فیكریو دیدێكی فێمینستانەو رۆحێكی تێكەڵاو بەناخو ناوەڕۆكی ژنانە هەڵنەقوڵاونو لەمەسەلەی جێندەردا زۆر لاوازو بگرە پێچەوانەی بوون، لەمانە زیاتر درووستكراوی پیاون، ئەمە جۆرێكە لەسیاسەتی باڵادەستی پیاو، كەدەخوازێت زەبر لەمەسەلەی ژن بدات، تا لەنوشوستی ئەم رێكخراوە دروستكراوانەدا كەتوانای گوزارشتكردن لەدۆزی ژنانیان نیەو هەمان شتە زۆر عادەتیو كۆنەكانی پیاوو كۆمەڵ دەجونەوە. بڵێن ئەوەتا رێكخراوی ژنانو ئافرەتان هەن، بەڵام خۆیان ناتوانن كار ڕاپەڕێننو سەربەخۆ كارناكەن. لەوانەیە یەكێك لەكاریگەریەكانی شێوەگرتنی ئەم رێكخراوانە ئەوە بێت، كەبزووتنەوەی سیاسی كورد لەسەردەمی دوای ڕاپەڕینەوە نەیتوانی ستراتیژیەتی خۆی نوێبكاتەوەو لەگەڵ سەردەمی نوێدا خۆی بگونجێنێت، كەتووشی خۆدووبارەكردنەوەو سوڕانەوە لەبازنەی تەسكدا دروست بوەو فۆرمێكی كلاسیكیو كۆنی داوەتێ، رێكخراوەكانیش دەبنە كۆپی ئەوان كەهیچ پەیامێكی ژنانەیان نیەو تێكۆشان لەدژی تەوتەمە كۆمەڵایەتیو كەلتورییو رەگەزییەكان نەكراوەو بگرە ئەم بابەتانە تا ئێستا شینەكراونەتەوەو تیۆری خۆیان نەدراوەتێ، لەسەرەتاوە رێكخروەكانی ژنانو ئافرەتان لەفۆرمێكی بورژوازیانەدا خۆیان نیشانداوەو توێژێكی گرنگو زۆری ژنانی كوردستانیان پشت گوێخستووە، رێكخراوە چەپ یان ماركسیەكانیش ئەمڕۆ تارادەیەك خۆیان لەرەوشەكان بەدوور دەگرنو بۆ رۆژگاریان بەجێدەهێڵن، لەكاتێكدا ئەمڕۆی ژیانی كۆیلایەتی ژنو دروستبونی سیستەمی سەرمایەداریو چەوساندنەوەی چینی ژنان باشترین زەمینەی كاركردنیانەو هەموو بۆچونەكانی ئەوان بۆ ئەمڕۆ شیاون. تێفكرینی قوڵو شیكردنەوەی تیۆری رەگەزیو هەڵسەنگاندنی وەك دۆزێكی سیاسیو فیكریو دانانی چارەسەری پێویستن، سەرلەنوێ پێداچوونەوەی لەرێكخراوێكی جەوهەریو "جۆریو دیاریكردنی ئەو بەهاو مانایەی لەناو كۆمەڵگەدا هەن، سەبارەت بەژنو پیاو" كە بەجێندەر دەناسرێت، توانای نرخاندنی هەیە، ترس لەتێپەڕاندنی كەلتووری كۆنو كاریگەریە ئاینیو كۆمەڵایەتیەكان لەكۆمەڵداو لەناو ژندا بەتایبەتی، بۆتە ئەو وەهمە ترسناكەی كەدەرچوون لەژێر ئەو پەردەیەدا سەخت بێت، تا ئێستا هیچ ریكخراوێك ئەو سنورەی نەشكاندوەو مانیفیستۆیەكی تایبەت بەمافەكانی ژنانی بەدیدێكی جەوهەریانەی ژنانەی نەنوسیووە. بەداخەوە ژنان گەلێكی باشو بەتوانا لەم هەرێمەدا هەن، بەڵام لەئاستێكی خەباتدا رادەوەستن وەك ئەوەی تا ئێرە پێویستی بەخەباتكردن بێت، لەوانەیە هەر یەكێك لەئێمە نەمانتوانیبێت لەناو رێكخراوێكی ژنانو ئافرەتاندا خۆمان بدۆزینەوەو ئەو رێكخراوانە تەواوی ئاواتو هرسی ژنانەو فێمینیستانەی ئێمەی فەراهەمو پڕنەكردبێتەوە، بەڵام خەباتی شۆڕشێكی ژنانەو رەگەزی ناتوانرێت لەناو یەكێك لەم رێكخراوانەدا قەتیس بكرێت، كەبەپێچەوانەوە رێكخراوەكانی ئەم هەرێمە تەواوی تواناكانت لێدەسێننەوە.\nلەناو كۆمەڵگەی ئێمەدا رۆحی خێڵەكی بەهێز دەژیو جیاوازی ناوچەو شار لەناوماندا هێشتا بەهێز خۆی دەنوێنێت، ئەمە یەكێكە لەنەهامەتیەكانو زەبرە لەلێك نزیكبوونەوەو هاوڕایی ژنان، چونكە یەكێك لەپڕەنسیبە گرنگەكانی خەباتی رەگەزی پڕِەنسیبی وڵاتپارێزیو دروستكردنی گیانی نەتەوەییە. ئەم ئینتیما گرنگە بنەمایە بۆ وابەستەبون بەمافەكانی ژنانەوە، لەناو تاكی ئێمەدا هیچ راچڵەكین بەرامبەر هەركارێك یان رووداوێك كە لەناوچەیەكی جیا لەناوچەكەی ئەودا هەیە، رووناداتو پێیان سەیرە كە كەسانێك هەبن بێ جیاوازی چاودێریو خۆشەویستی بۆ شوێنەكانی تری دەرەوەی جێگەی خۆی بۆ كوردستان هەبێت، ئەم دیدە كۆنە ساڵ بەساڵ قوڵتر دەبێتەوە، چونكە سوڕانەوە لەبازنەی تەسكدا ئەم دەسەڵاتە كوردیەی خنكاندووەو توانای خۆ نوێكردنەوەی لەناو تاكەكاندا كوشتووە. بۆیە لەكوردستاندا سەربەخۆ لەهەر دەسەڵاتێكی سیاسیو خێڵەكی، پێویست بە"بزووتنەوەیەكی سیاسی ژنانە كە بەفێمینیزم دەناسرێت". كە ئامانجی گۆڕینی پەیوەندییەكانی دەسەڵاتە لەنێوان ژنو پیاودا، سیستەمی سەرمایەداری كەحوكم دەكاتو دەسەڵاتی كوردیش پەیڕەوكارێتی ژنی تەنها كردۆتە كەرەستەیەكی مادی، دووبارەكردنەوەی ئەم سیستەمە بۆ گەلێكی وەك كورد ترسناكە، چونكە لەناواخنی ئەم گەلەوە دەرنەكەوتوەو تەنها وەرگیراوێكی دەرەوەیە، ئەمە لەكاتێكدا كەواقیعی خەڵك هەرسی نەكردوەو ناكات، ئەمە فاكتەرێكە بۆ چەند بارە لەخشتەبردنی ژنو بەكارهێنانی، پێویستی ژنان بەخەباتی تایبەت بەخۆمانو تێپەڕاندنی ئەو كەلتورەیە كە بەساڵانە لەژێر پەردەیەدا دەمانشارێتەوە، دەبێت ببینە خاوەن ئیرادەو بڕیارو عەشقی سەربەخۆییو مافو ئازادی لەرێگای توێژینەوەو كارەوە، لەسەرەتادا پێویستە باوەڕ بەوە بهێنین، كەمەسەلەی مافو دۆزی ژن تێكۆشانێكی بورژوازیانە نیەو ئەم سیستەمەش هیچ چارەسەریەكی پێ نیە، بەڵكو كۆیلەكردنی ژنە بەشێوەیەكی مۆدێرن، دۆزی ژن باڵادەستو چینی سەردەست نیەو لەناخو جەوهەری ژنیشدا ئەم چەمكانە جێگایان نابێتەوە، هەمیشە خەباتو تێكۆشانی رەگەزی یان راستر جێندەر بەردەوامەو كۆتایی بۆ نیە لەبەرئەوەی هەمیشە تێكۆشانی دەوێت.\nPrevious با هەشتى مارس یاد نەكەینەوە!؟…. سروشت عومەر مەعرووف\nNext چل ملیۆن هەورو بروسكە !!


ئه‌نان ده‌ڵێت ده‌بێت ئیسرائیل كۆتایی به گه‌مارۆی فه‌له‌سـتینیـیه‌كان بهێنێت\nكۆفی ئه‌نانی سـكرتێری گشتی نه‌ته‌وه یه‌كگرتووه‌كان داوای له ئیسرائیل كرد كۆتایی به گه‌مارۆی كه‌رتی غه‌ززه بـهێنێت له ڕێـگه‌ی كردنه‌وه‌ی ده‌روازه‌كانی كه ناوچه فه‌له‌سـتینیـیه‌كان به ئیسرائیله‌وه ده‌به‌سـتێـته‌وه.\nبه‌ڕێز ئه‌نان ئه‌م لێدوانه‌ی دا پاش كۆبوونه‌وه‌ی له‌گه‌ڵ سه‌رۆكی فه‌له‌سـتینی مه‌حمود عه‌باس له ڕامه‌ڵـڵا.\nهه‌روه‌ها داواشی كرد كۆتایی به‌و خوێـن ڕشـتنه‌ی كه‌رتی غه‌ززه بهێنرێت.\nمه‌حمود عه‌باسیش داوای له چه‌كداره فه‌له‌سـتینیـیه‌كان كرد هێرشه ڕۆكێـتیـیه‌كانیان بۆ سه‌ر ئیسرائیل ڕابـگرن.\nله مانگی شه‌شه‌وه ئیسرائیل ده‌سـتی به هه‌ڵمه‌تێـك بۆ سه‌ر كه‌رتی غه‌ززه كردووه، وه ڕۆژانه به تۆپـباران و هێرشی ئاسمانی چه‌كداره فه‌له‌سـتینیـیه‌كانی كردۆته ئامانج، به‌لایه‌نی كه‌م 200 فه‌له‌سـتینی كوژراون، وه زۆربه‌یان هاوڵاتی سـڤیلن.\nهه‌ر ڕۆژی چوارشه‌ممه له غه‌ززه شـایه‌تحاڵه‌كان و كارمه‌ندانی ته‌ندروستی فه‌له‌سـتینی گوتیان هێزه‌كانی ئیسرائیل به‌لایه‌نی كه‌م 7 فه‌له‌سـتینیـیان كوشـتووه، كه زۆربه‌یان هاوڵاتی سـڤیلن.\nله‌شـكری ئیسرائیلی ده‌ڵێت پـشـكنیـنه‌كانی كه له كه‌رتی غه‌ززه ئه‌نجام دراوه تونێـلێـكی ژێر زه‌وی ئاشـكرا كردووه كه درێژایـیه‌كه‌ی 150 مه‌تره، وه له كه‌رتی غه‌ززه‌وه به‌ره‌و ده‌روازه‌ی په‌ڕینه‌وه‌ی كارنی له ناو ئیسرائیل. له‌شـكری ئیسرائیلی ده‌ڵێت چه‌كداره فه‌له‌سـتینیـیه‌كان به‌نیازبوون ئه‌و تونێـله بۆ هێرشـێـكی تیرۆریستی له دژی ده‌روازه‌ی په‌ڕینه‌وه‌كه به‌كاربهێنن.\nشـایانی باسه ده‌روازه‌ی په‌ڕینه‌وه‌ی كارنی بۆ ماوه‌ی چه‌ند مانگێـك له‌به‌ر مه‌ترسـیـیه ئاسایشـیـیه‌كانی ئیسرائیل داخراوه، وه نارده و هاوورده‌ی فه‌له‌سـتینیـیه‌كانی په‌كـخسـتووه.


کوردیپێدیا - قیبلە؛ پەیامی ئاگایی 07\n📕 قیبلە؛ پەیامی ئاگایی 07 | پۆل: پەڕتووکخانە | زمانی بابەت: 🏳 کوردیی ناوەڕاست\nقیبلە؛ پەیامی ئاگایی 07\n🔗 خوێندنەوە / داونلۆدکردنی پەڕتووکی: قیبلە؛ پەیامی ئاگایی 07\n25. 👁 قیبلە؛ پەیامی خزمەت 48\n26. 👁 قیبلە؛ پەیامی رێنمونی 19\n27. 👁 قیبلە؛ پەیامی زانستی 21\n28. 👁 قیبلە؛ پەیامی سیاسی 16\n29. 👁 قیبلە؛ پەیامی سەفەر 35\n30. 👁 قیبلە؛ پەیامی غەریبی 08\n31. 👁 قیبلە؛ پەیامی فیقهی 02\n32. 👁 قیبلە؛ پەیامی گفتوگۆ 30\n33. 👁 قیبلە؛ پەیامی گوشراو 12\n34. 👁 قیبلە؛ پەیامی مینبەر 18\n35. 👁 قیبلە؛ پەیامی هاوسەرداری 09\n36. 👁 قیبلە؛ پەیامی هاوکاری، گفتوگۆی پشت حەج و عەمرە 32\n37. 👁 قیبلە؛ پەیامی هزر 03\n38. 👁 قیبلە؛ پەیامی هزرو کوردەواریی 10\n39. 👁 قیبلە؛ پەیامی وردبینی 23\n40. 👁 قیبلە؛ پەیامی وریایی، گفتوگۆی پشت سەگەکان بەرگی 01 ؛ پەيامەکانی قيبله 31\n41. 👁 قیبلە؛ پەیامی وریایی، گفتوگۆی پشت سەگەکان بەرگی 02؛ پەيامەکانی قيبله 37\n42. 👁 قیبلە؛ پەیامی کۆمەڵکاری 04\n43. 👁 قیبلە؛ پەیامەکانی قورئان 01\n44. 👁 قیبلە؛ پەیامەکانی قیبلە 00\n45. 👁 کورتەیەک لە ژیانی ئیمامی تەبەری؛ پەیامەکانی قیبلە 13\n✍ ئەم بابەتە بۆ دواجار لەلایەن: (رۆژگار کەرکوکی)ەوە لە: Nov 1 2021 9:01AM باشترکراوە


tags پرۆژێ دەرچوونێ ٢٠١١ - google-site-verification=1H8dUp6kyXrXTEE4YVMpOM6bkOVZfoiX-pHKnKeL6uw\nHogir Silevanai on 1 كانونی یه‌كه‌م، 2019\nHomeوتارپرۆژێ دەرچوونێ ٢٠١١\nل وی دەمی ئەز قوتابییێ قوناغا پێنجێ بووم ل بەشێ شێوەکار تایێ نیگار. پرۆژێ من یێ دەرچوونێ ب چار تابلویێن جودا پێک دهات ھەر ئێک ژ سرۆشت، شێواز، ھزر د گەل ئاشۆپی، تابلوویێ جیھانی.\nئەڤ چار تابلۆیێن ل خوارێ دیار پرۆژێ منیێ دەرچوونێ بوون ل قوناغا پێنجێ یا پەیمانگەھا ھونەرێن جوان / دھۆک.\nدەمێ من ئەڤ دیمەنێ سرۆشتی ھەلبژارتی بۆ من گەلەک یێ ب زەحمەت بوو ژبەرکۆ ل وەلاتێ مە گەلەک دیمەنێن ب ڤی جوری دھێنە دیتن، نەخاسمە ل دەڤەرێن چیایی. گەلەک دلخووش دبم ب وێنەکرنا تابلویەکێ ب ڤی بابەتی ڤە گرێدای. ھەست پێدکەم ئەزیێ پارجەیەک ژھەبوونا خوو ل سەر تابلویەکی د کێشم.\nئەڤە چەند وێنەیەکێن د ناڤ ڤەستیڤالێ نە، کۆ د گەل تابلوویێ سرۆشتی\nو کۆمەکا بەرپرسان، ئەوێن کۆ سپۆنسەرێن ڤەستیڤالێ بوون و کۆمەکا\nھەڤالێن بەشێ شێوەکار.\n٢٠١٠ێ ڤەستیڤالا ھونەرێن جوان\nدەمێ من بابەتێ ئەڤی تابلوویێ شێوازی ھەلبژارتی گەلەک دەم پێ دەرباس نەبوو ھەر وێ رۆژا مامۆستایێ مە ھەر چوار بابەتێن پرۆژێ دەرچوونێ بۆ مە داینە دیارکرن ئێکسەر ژھەر چار بابەتان بابەتێ تابلوویێ شێوازی دسەرێ من دا لێدا و بیر و ھزرێن من ھەمی بەرەڤ وان دیمەنان ڤە زڤرین یێن کۆ د بھارا سێ و چارێ یێ ژیێ خوو دا من دیتین و تێدا ژیایم کۆ ئەو ژکووچا ملیۆنی بوو ل وی دەمێ مە مال و سامانێ خو ل پشت خو ھێلای و ئەم کۆچبووینە چەلێ و دەشتانێ.\nتابلوویێ شێواری ب قەبارێن وێ ڤە کۆ ئەو ژی ١٢٠*١٦٠\nھزر دگەل ئاشۆپی\nئەڤە ژ وان تابلویانە یێن کۆ ھشکن بۆ تێگەھشتنێ ژلایێ کەسانێن دیر ژ ھزر و بیرێن ھونەرێ شێوەکار نەخاسمە بابەتێن وەکی ھزر د گەل ئاشۆپی. د ئەڤی تابلووی دا لێدانێن فرچەی گەلەک نەرم و دھەمان دەمدا رەقژی دھێنە دیتن ئەوژی بۆ ھەستێ دیار یێ ناڤەروکا تابلووی دا د زڤریت، ھەلبەت ھونەرمەند ژی سەرکێشێ ئەوان ھەستایە. تابلوو گەلەک خالان د ئێک بابەت دا ب خووڤە دگریت لێ خالا ھەرە سەرەکی ھزرکرنە دگەل ھەبوونا جیھانا ئەڤرۆ ئەم تێدا دژین و زالبوونا ھێزێن زلھێز بۆ سەر گەردوونی نەخاسمە خووئاسێکرنا وان ھێزان یێن کۆ خوو ب چمبلێ ژیانێ بتنێ ڤە گرتی دیر ژھزرکرن د ھەبوونا جھەک دی بۆ ژیانێ.\nتابلوویێ ھزر دگەل ئاشۆپی ب قەبارێن وێ ڤە کۆ ئەو ژی ١٢٠*١٦٠\nتا کۆ قوتابی تابلویەکێ ب ھەلبژێریت بۆ پرۆژێ دەرچوونا خو و ب تایبەت بابەتێ تابلوویا جیھانی ئانکۆ ڤەگوھاستی دڤێت وێ خالێ بەرجاڤ وەرگریت، کۆ نەیا گرنگە کا ئەرێ تابلوویێ کیژان ھونەرمەند یان کیژان تابلوو دێ ھەلبژێریت یا گرنگ ئەوە تابلوویەکێ ب ھەلبژێریت کۆ ئەوی وەک ھونەرمەندێ شێوەکاری ھەست بۆ ئەوی تابلوویی ھەبیت و تامێ ژ کێشانا تابلوویێ ھلبژارتی ھەبیت. ھەلبەت دێ مامۆستایێ کۆ سەرپەرشتە ل سەر پرۆژەی و نمرەیان ل سەر تابلووی د دانیت لێ دیسان ژی د ڤێت قوتابی بزانیت کێشانا تابلوی ب تنێ نە مەرجە بەلکۆ ناڤەرۆک و شێوازێ شرۆڤەکرنا تابلوویێ ھەلبژارتی ٤٠% نمرا تابلوویێ دوبارە ژلایێ قوتابیڤە ھاتیە کێشان مەرجە و د بیت ئەو شرۆڤەکرنە نمرا قوتابی ھەمیێ بگوھووریت.\nتابلوویێ جیھانی ب قەبارێن وێ ڤە کو ئەو ژی ١٢٠*١٦٠\nنەمان باشترە ژ هەبوونەکا نەیی.


قەرزی بانکەکانی عێراق پشتگیری له بنیاتنانەوەی موسڵ دەکەن\nعێراق به‌رده‌وامه له پته‌وكردنی سنووره‌كانی له‌گه‌ڵ سوریا\nكاره‌با گه‌ڕاوه‌ته‌وه بۆ هه‌موو به‌شه‌كانی موسڵ\nمیلیشیاكانی سه‌ر به ئێران له عه‌مماره‌ی عێراق كرانه ئامانج\nدوای زیاد لە سێ ساڵ داخستن لەکاتی قۆناغی رێکخراوی 'دەوڵەتی ئیسلامی' (داعش)دا، بانکی پیشەسازی عێراق لقی موسڵی کردەوە لە 18 نیسان و قەرزدەدات به پیشەسازەکانی پارێزگاکە. [خاوەنی وێنە: بانکی پیشەسازی عێراق لە نەینەوا]\nحکومەتی عێراق دەستدەکات بە پێدانی قەرزی دارایی بۆ پیشەسازان و خاوەن کارگەکان لە موسڵ بۆ دەستپێکی چالاکییه‌كانی بنیاتنانەوە.\nدوای زیاد لە سێ ساڵ داخستن لەکاتی قۆناغی رێکخراوی "دەوڵەتی ئیسلامی" (داعش)دا، بانکی پیشەسازی عێراق لقی موسڵی کردەوە لە 18 نیسان و قەرزدەدات به پیشەسازانی پارێزگاکە.\nپارێزگاری نەینەوا نەوفەل عاکوب بە دیارونای وت: "بڕیاری حکومەتی عێراق بۆ کردنەوەی بانك لە موسڵ دەرخەری خواستێتی بۆ ژیانبەخشین بە کەرتە ئابوریەکانی پارێزگای نەینەوا."\nوتی کردنەوەی بانکی پیشەسازی عێراق هەنگاوێکە بۆ پشتگیركردنی کەرتی بانکی لە پارێزگاکە و ئاماژەی بەوەش كرد كه پێشتر بانکی دیکە لە شارەکە کرابوونەوە، دواینییان بانکی عەقاری بوو (خانووبه‌ره).\nپشتگیریكردن له کەرتی تایبەت\nپسپۆڕی دارایی له بانکی ناوەند، ئەیسەر جەبار، بە دیارونای وت بانکی پیشەسازی عێراق قەرز و پاڵپشتی دارایی دەبەخشێت بە خاوەن پرۆژەی بچوك و مامناوەند لە کەرتی تایبەت وەك وەڵامێك بۆ داواکارییه تاکه‌كه‌سییه‌كانی خەڵك.\nوتی قەرزەکان لەنێوان 5 بۆ 50 ملیۆن دیناردا دەبن (4,000 بۆ 40,000 دۆلار) بۆ هەر پرۆژەیەك، بەگوێرەی جۆری پرۆژەکە، لەگەڵ بڕێكی قازانجی کەم و دانەوەی لە ماوەی شەش ساڵدا.\nوتیشی بانکی پیشەسازی عێراق پارەی هەیە بۆ دابینکردنی بڕه داواکراوانه، چونكه پێشتر بەشێكی لەو 5 ترلیۆن دیناره (4 ملیار دۆلار)ی دیاریكردبوو كه بۆ ئه‌و مه‌به‌سته به‌ده‌ستیگه‌یشتبوو.\nحکومەتی فیدراڵی پارەی دابینکردووە بۆ بانکە عێراقیەکان بۆ بوژاندنەوەی چالاکی ئابوری لە وڵاتەکەدا.\nجەبار وتی "داوا لە ستافی بانك لە موسڵ کراوە بۆ کەمکردنەوەی بیرۆکراسی تا چەندێك پێیانبکرێت بۆ رێخۆشکردنی کاروباری قەرزوەرگران،" لەکاتێکدا دڵنیابن لە پابەندبوون بە رێنمایی و سنوربەندییە یاساییەکانەوە.\nواپێدەچێت زۆربەی قەرزەکان بۆ پرۆژەی پیشەسازی بن لە خۆرهەڵاتی موسڵ، کە لەوێ ژێرخان زۆرباشترە وه‌ك لە بەشی خۆرئاوای.\nهاندانی چالاکی پیشەسازی\nجەبار وتی پێدانی قه‌رز کەرتی پیشەسازی لە موسڵ دەبوژێنیتەوە و چالاکی بنیاتنانەوە پێشدەخات.\nوتیشی لەئێستادا خۆرهەڵاتی موسڵ گەشەکردنێکی بەرچاوی چالاکی ئابوری و بازرگانی بەخۆیه‌وه ده‌بینێت و دوکان و پرۆژەی پیشەسازی بچوك کراونەتەوە.\nجیا لەم چالاکیانەش، رێکخراو و کۆمپانیا نێودەوڵەتیەکان ژمارەیەك پرۆژەی گەورەیان دەستپێکردووە لە شارەکە، کە یارمەتی بوژاندنەوەی کەرتی پیشەسازی شارەکە دەده‌ن.\nبەڕێوبەری شارەوانیەکانی نەینەوا عەبدولقادر دەخیل بە دیارونای وت پشتگیریی ئابوری نابێت سنورداربکرێت به موسڵ، بەڵکو دەبێت درێژبکرێتەوە بۆ هەموو ناوچه کارگێڕییەکانی پارێزگای نەینەوا.\nوتی بۆنمونە پلان هەیە بۆ کردنەوی لقی نوێی ژمارەیەك بانکی حکومی لە شەنگال بۆ پشتگیریكردنی چالاکی ئابوری لەوێ.\nسەرۆکی ژووری بازرگانی نەینەوا، محەمەد عەلی، لە بەیاننامەیەکدا ستایشی کردنەوەی لقی موسڵی بانکی پیشەسازی عێراقی کرد.\nداوای لە حکومەتی فیدراڵیش کرد کە پیشەسازان ببەخشێت لە پێدانی وابەستەی دارایی کەڵەکەبووی سەردەمی داعش و پشتگیریی کەرتە خۆجێیەکان بکات بە رێخۆشکردن بۆ هاتوچۆی شمەك لەنێوان پارێزگاکاندا.\nوناس ابراهيم حويدر احمد الجبوري | 2018-05-19\nسه‌ركه‌وتووبن له‌م پرۆژەیەدا! ئامانجی رێگەخۆشکردنە بۆ هاوڵاتیان تا بنیاتنانەوە بکەن. سه‌ركه‌وتووبن!\nبانکەکانی عێراق لقەکانیان دەکەنەوە لە موسڵ\nکردنەوەی لقی بانکە نیشتیمانیە سەرەکیەکان لە رۆژهەڵات و رۆژئاوای موسڵ یارمەتیدەر دەبێت بۆ ئەنجامدانی بنیاتنانەوە و جوڵاندنی گەشەی ئابوری، بەرپرسان وتیان.\nعێراق رێکارە بانکیەکان کۆنتڕۆڵ دەکات بۆ بلۆککردنی دارایی تیرۆرستان\nبانکی ناوەندی عێراق ته‌ركیزیكردۆته‌سەر زیادکردنی چاودێری ئەو پارەیەی دێتە ناو عێراقه‌وه و جوڵەی دابینکردنی پاره لەناو وڵاتدا.\nنەتەوە یەکگرتوەکان چەند کیانێکی عێراقی دەخاتە لیستی سزادانی نێودەوڵەتیەوە\nنەتەوە یەکگرتوەکان چەند تاك و کیانێکی خستۆته لیستی سزادانی نێودەوڵەتیەوە بەپێشنیازی حکومەتی عێراقی.\nپلانە ئەمنییەکان ئامانجیان کۆتاییهێنانە بە پاشماوەکانی داعش لە نەینەوا\nمیلیشیاکانی سەر بە ئێران هێرشدەکەنە سەر خۆپیشاندەرانی عێراقی داعش تووشی پاشاگەردانی بووە لە گەیاندنی پەیامەکانی دوای شکستەکانی خوشكه‌كه‌ی به‌غدادی له باكوری سوریا ده‌ستگیرده‌كرێت


ژیان | کوردستان | نەجمەدین کەریم ڕەتیدەکاتەوە فەرمانی دەستگیرکردنی بۆدەرچووبێت\nنەجمەدین کەریم ڕەتیدەکاتەوە فەرمانی دەستگیرکردنی بۆدەرچووبێت\n2020-07-25 | 350 جار خوێندراوەتەوە\nنەجمەدین کەریم ڕەتیدەکاتەوە فەرمانی دەستگیرکردنی بۆدەرچووبێت و رایگەیاند، ئەو هەواڵە دوورە لە راستییەوە و هیچ بنەمایەکی نییە.\nنوسینگەی راگەیاندنی نەجمەدین کەریم لە روونکردنەوەیەکدا بڵاویکردەوە، لە چەند دەزگا و سایتێکی راگەیاندن، ھەواڵێك بڵاوکراوەتەوە، کە گوایە لەم رۆژانەدا لەلایەن دادوەری دادگای دەستەی دەستپاکی کەرکوک فەرمانی دەستگیرکردن بۆ نەجمەدین کەریم و چەند کەسانێکی تر لە بەرێوبەرایەتیەکانی کەرکوک دەرکراوە لەسەر پڕۆژەی سەقەڕ کەرکوک، بۆیە بەپێویستمان زانی بۆ شاری کەرکوکی خۆشەویست و کوردستان رابگەیەنین، کە ئەو ھەواڵە دوورە لە راستیەوە و ھیچ بنەمایەکی راستی و دروستی تیانیە.\nئاماژەی بەوەشکردووە، بەھیچ جۆرێک ناوی نەجمەدین کەریم لەو فەرمانەدا نیە، بەڵکو فەرمانەکە تایبەتە بە چەند فەرمانگە و بەڕێوبەرایەتیەکی کەرکوک کە لیژنەی جێبەجێکردن و بەدواداچوون بوون بۆ پرۆژەی سەقەڕ لە کەرکوک .\nهەر لە روونکردنەوەکەدا هاتووە، بەداخەوە وەک پێشەی رۆژانەیان ئەو دەزگا راگەیاندنانە، بەردەوام ھەواڵی بێ بنەما و دوور لە راستی بڵاودەکەنەوە بۆئەوەی راستی بابەتەکان بشێوێنن و بۆ ئامانجی سیاسی بەکاری بھێنن و ئەمە یەکەمجاریان نیە دەبنە بەشێک لە بڵاوکردنەوەی پروپاگەندە و ھەوڵی درۆینە.\nنوسینگەی راگەیاندنی نەجمەدین کەریم راشیگەیاندووە، داوا لە ھەموو دەزگاکانی راگەیاندن دەکەین، کە پیشەییانە کاربکەن و ئەمانەتی راگەیاندن بپارێزن و خۆیان بەدوور بگرن لە ھەواڵی ناڕاست، تا نەبنە مینبەری بڵاوکردنەوەی ھەواڵی درۆ و دروستکراو .\nئەم روونکردنەوەیە دوای ئەوەدێت کە لە چەند رۆژی رابردوودا، بڵاوکرایەوە کە دادوەری دادگای دەستەی دەستپاکی کەرکوک فەرمانی دەستگیركردنی بۆ نەجمەدین کەریم پارێزگاری دوورخراوەی كەركوك و ژمارەیەك بەرپرسی ئیداری شارەكە لەسەر دۆسیەیەكی گەندەڵی دەرکردووە.


ڕێکخراوە نێودەوڵەتییەکان هاوکارییان بۆ زەرەرمەندانی بۆردوومانەکەی کۆیە ناردووە – کوردی – RojNews.News\nڕێکخراوە نێودەوڵەتییەکان هاوکارییان بۆ زەرەرمەندانی بۆردوومانەکەی کۆیە ناردووە\n28/02/2020 - 8:44:53 pm\nچوؤرشەممە, 12 سبت 2018 – 14:34 ڕۆژنیوز – کۆیە\nئەمڕۆ لەبینای قائیمقامییەتی شارۆچکەی کۆیە-ی سەربە پرێزگای هەولێر، تاریق حەیدەر قائیمقامی کۆیە، کۆنگرەیەکی ڕۆژنامەنووسی سەبارەت بۆردوومانکردنی بارەگاکانی حزبی دیموکراتی کوردستان- حدک، حزبی دیموکراتی کوردستانی ئێران-حدکا، لەلایەن حکومەی ئێران-ەوە ئەنجامدا.\nلە کۆنگرە ڕۆژنامەنووسییەکەدا، قائیمقامی کۆیە، وتی:” بەهۆی بۆردوومانەکەوە ١٥ كەس شەهید بوون و ٤٢ كەسی دیكەش برینداربوون كە لە ئێستادا تەنها دوو كەس لە بریندارەکان لە نەخۆشخانەكان ماونەتەوە”.\nتاریق حەیدەر، ئاماژەی بەوەشکرد، کە لەلایەن ڕێکخراوە نێوەدەوڵەتییەکانەوە هاوکاری گەشتووەتە دەستیان بۆ زەرەرمەندانی بۆردوومانەکە و بنەماڵەی شەهیدەکان و بریندارەکان، وتیشی:”ئەمڕۆ هاوکارییەکان بەسەر لێقەوماوەکاندا دابەش دەکەین”.\nهەر لە کۆنگرە ڕۆژنامەنووسیەکەدا، قائیمقامی کۆیە، ڕایگەیاند، کە کامپێکی نوێیان بۆ ئاوارەکان ئامادەکردووە تا ئەو کاتەی بارودۆخی کامپەکەی خۆیان ئاسایی دەبێتەوە.\nکاتژمێر ١٠:٤٥ خولەکی سەر لەبەیانی ڕۆژی ٨ی ئەم مانگە، سوپای پاسدارانی ئێران، لەڕێگەی مووشەکەوە بارەگای هەردوو حزبی حدک و حدکا-یان لە شارۆچکەی کۆیە-ی سەر بە پارێزگای هەولێر بۆردوومان کرد، بەهۆیەوە کەس شەهید بوون و ٤٢ کەسی دیکە بریندار بوون.\nکرماشانیش بەشداری مانگرتنی ڕۆژهەڵات بووە و حکومەت هەڕەشە دەکات\nهەپەگە کوژرانی شەش سەربازی ڕاگەیاند


هەینی, 19 حوزەیران 2020 12:48\nسەرباسی ئەم ساڵ کە بریتیە لە " کاریگەری ڤایرۆسی کۆرۆنا (کۆڤید-١٩) لەسەر ڕزگاربووانی توندوتیژیی سێکسی پەیوەست بە ململانێ" ئالنگارییە سەربارەکانی تری ئەم پەتایە جیهانییە بەسەر ئەم توێژە لاوازەی دانیشتووان دەناسێنێت. لەو جەنگە پێویستەی دژ بە کۆڤید-١٩ ، دەبێت هەموو هەوڵ و کۆششە بە کۆمەڵەکانمان بە تەنیا جێنەهێشتنی قوربانیانی توندوتیژیی سێکسی پەیوەست بە ململانێکان لەخۆ بگرێت، و ناکرێت بارودۆخیان بە هۆی ئەم پەتایە دژوار تر بکرێت.\nنەتەوە یەکگرتووەکان پێزانینی خۆی ئاراستەی هەوڵ و کۆششەکانی حکومەتی عێراق بۆ چارەسەرکردنی ئەو نیگەرانییانەی کاریگارییان لەسەر ڕزگاربووانی توندوتیژیی سێکسی پەیوەست بە ململانێکان هەیە دەکات ، بۆ نمونە ڕەشنووسی یاسای ئێزیدییە ڕزگاربووەکان کردەوە قێزەونەکانی دژ بەئافرەتە دیلە ئێزدییەکانی لای داعش دەناسێنێت و ڕووبەرووشیان دەبێتەوە.\nئێمە ، کە لە بارودۆخێکی دژواردا ئەو ڕۆژە گرنگە بەرز ڕادەگرین ، سڵاو لە خۆڕاگڕی و پێداگیری ڕزگار بووان دەکەین کە زاڵ بوون بەسەر هەموو ئەو تەنگوچەڵەمانەی دووچاری ببوونەوە.\nمن لێرەوە ، داوا لە گشت لایەنە پەوەندارەکان دەکەم ، وریا بمێننەوە و پابەندی خۆشییان بە دابینکردنی پێداویستییەکانی ڕزگاربووانی توندی تیژیی سێکسی پەیوەست بە ململانێکان دووپات بکەنەوە.


هاك چیە؟چۆن خۆمان بپارێزین ؟فایرۆس چییە ؟ چۆن کار دەکات - Yeane.Org ماڵپەری یانی\nهاك چیە؟چۆن خۆمان بپارێزین ؟فایرۆس چییە ؟ چۆن کار دەکات\nگرنگ ترین وانە بۆ خۆپاراستن لەهـــــاك\nهاک واتا دەست بەسەراگرتنی کۆمپیوتەر یان فەیسبووك یان ئیمێڵ یان سکایپ یان هەر زانیاریەکی تر کە بە هۆی کەسێكەوە دەستی بەسەرا ئەگیرێت وە چەند جۆرێكی هەیە وەك پەرەی تەزویر یان کیلۆگەر یان سێرڤەری راتەکان و چەندین بەرنامەی تر کە بۆسیخوری وبو کاری هاك بەکار دێن\nچۆن خۆمان بپارێزین ؟\n١-نەکردنەوەی هیچ لینكێکی گوماناوی کەلە لایەن کەسێکەوە بۆمان بێت جا ئەو کەسە گرنگ نیە ناسراو بێت یان نا چوونکە لەوانەیە ئەو کەسە ی لینکەکەت بۆ ئەنێرێت کەسێكی نزیکی تۆ بێت وەك برا و خوشک و و هاورێ ی و هەندی کەسی تر کە ئەویش هاك کرا بێت و و ئەکاونتەکەی لەلایەن کەسێکی ترەوە بەکار بێت کە خۆی ئاگادار نەبێت\n٢-نەکردنەوەی فەیسبووک لەو شوێنانەی کە بەکار دێن بۆ بەکار هێنانی ئینتەرنێت بەپارە چوونکە ئەمانیش کەسی هاککەر ئەتوانێت سێرڤەر یان کیلۆگەر یان هەر شتێكی تر دابنێت لێی بۆ سیخوری کردن کە تۆ ئاگادار نەبیت .\n3– دانانی کۆد و سپەیس و کەپیتەڵ لە كۆتایی پاسۆردی فەیسبووکەکانماندا چونکە ئەمیش لە هەندێ رێگاکانی هاكکردندا دەر ناکەوێت\n4- دانانی ئیمەیڵێك بۆ فەیسبووکەکانمان کە پاسۆردی بزانین بۆ ئەوەی لەکاتی بوونی هەر کێشەیەکدا لە ڕێگای ئەو ئیمێڵەوە فەیسبووکەکانمان بگەرێنینەوە .\n5- دانانی ژمارەی موبایل بۆ فەیسبووکەکانمان بۆ ئەوەی لەکاتی گۆرینی پاسۆردەکانمان لە رێگەی موبایلەکەنمانەوە ئاگادارمان بکات .\n6- دانانی ئەنتی ڤایرۆسێكی باش ئەگەر بتوانین ئەصڵی بێت کە ئەویش لە رێگەی پارەوە دەکردرێت بۆ ساڵێکە بۆسرینەوەی ڤایرۆس و فایلە زیان بەخشەکان .\n7- هەوڵدان بۆ فێربوونی ئەو بەرنامانەی کە بۆ کەشف کردنی سێرڤەرو رەسمی دەمج کراو بۆ ئەوەی دڵنیا بین لە پاکی ئەو بەرنامانەی بەکاریان ئەهێنین .\n8- هەمیشە دیواری ئاگرین کراوە بێت کە ویندۆس ڤێریوەڵ بۆ نەکردنەوەی پۆرت و نەگەرانەوەی تەبلیخ بۆ کەسی هاکكەر .\n9- هەروەها بەکارهێنانی هەموو بەشەکانی پاراستنی زانیاری فەیسبووکەکانمان کە لە ماڵپەری فەیس بووک خۆیدا تێیدایە\nLogin notifications یانی وریا کردنەوەی چونە ژوورەوە\nLogin Approvals رازی بوونیچونە ژوورەوە کە ئەمیش لە رێگەی وریای کردنەوەی\nئامێری مووبایلەکانمان ئەبێت کە کۆد ئەنێرێت بۆ ژمارە مووبایلەکانمان\nCode Generator ئەمیش یانی پێك هێنەری کۆد\nApp Passwords بەرنامەی ووشەی نهێنی\nئەمیش لەرێگەی دانانی ٥ ووشەی نهێنی ئەبێت بۆ هێنانەوەی فەیسبووکەکەت لەرێگەی Security\nTrusted Contacts متمانەی پەیوەندی کردن\nئەمەش هەڵدەسێت بە هەلبژاردنی ٥ هاورێت و دانانیان بۆ کاتێک پێویستت بوو بۆ ئەوەی کۆدیان بۆ بنێرێت و ئەمیش هەر بۆگەرانەوەی فەیسبووکەکەتە لەرێگەی ئەو پێنج هاورێیەتەوە\nTrusted Browsers ویب گەری متمانە پێکراو یان براو سەری متمانە پێکراو\nWhere You’re Logged In ئەو شوێنانەی کە تۆ فەیس بووکەکەت تیدا کردۆتەوە جا بڕاوسەر بیت یاخود مۆبایل\nهاک و خۆپاراستن بە گشتی\nوەک خۆتان دەزانن کەسانێکی نەفز نزم پەیدا بوون کە دەست ناپارێزن و هەوڵی هاکك کردنی خەڵکی دەدەن\nبۆ ئەم مەبەستەش هەموو دەردێک دەرمانێکی هەیە\nبەڵام پیش ئەوەی دەردەکە بگرین دەبێت خۆمان بپاریزین\nخۆ پاراستن لە چارەسەر باشترە\nوانەی یەکەم ) چۆن فەیس بووکەکانمان دەپارێزین لە هاک\nA) کاتێک ئێمە ئیمەیڵێک دروست دەکەین و پاشان فەیس بووکی لەسەر دادەنێین دەبێت ئیمەیڵ و فەیسبووکەکەمان یەک ناوبێت واتە ناوی خۆمان و باوکمان وەک ناوی سەر جەوازەکەمان بێت بۆ ئەوەی ئەگەر دوایی توشی کیشە بووین لە ڕێگەی ڕەسم گرتن و ناردنی جەوازەکەی خۆمانەوە بتوانین فەیسبووکەکەمان چاک بکەینەوە\nB) دەبێت هەمیشە ئاگاداری پاسۆردەکانمان بین و ئەم مەرجانەی تێدا بێت\n١ / نابیت پاسۆردەکەمان ناوی خۆمان یاخود موالیدی خۆمان یاخود ڕەقەم تەلەفۆنی خۆمان بێت\n٢ / نابێت تەنها ڕەقەمبێت یاخود تەنها ناو بێت\n٣ / دەبێت حەرفی تێدا بێت پاشان سپەیسی تێدا بێت پاشان حەرفەکان بە کەپیتەڵ و سمۆڵ بێت پاشان ڕەقەم وەک ئەم نمونەیە ( BaTaNe2Nafare)\n٤/ هه‌وڵبده به‌رده‌وام و ماوه‌ماوه وشه‌ی نهێنی بگۆڕیت\n٥ / دڵنیاببه له‌وه‌ی له‌تۆڕی ئینته‌رنێت چویته‌ته‌ده‌ر دوای به‌كارهێنان واتە هیچ کات کۆمپئوتەرەکەت بە ئینتەرنێتەوەجێ مەهێڵە\nC) دەبێت پاسۆردی ئیمەیڵەکانمان لە بیر نەچێت و لە شوێنێکدا بینوسین بۆ ئەوەی هەر مانگی جارێک بیکەینەوە هەتا کۆمپانیایی یاهوو یاخود گۆۆگڵ یاخود مایکرۆسۆفت ئیمەیڵەکانمان دانەخات چونکە دوایی توشی کێشەمان دەکات ئەگەر فەیسبووکەکەمان لە ئیش بکەوێت\nدەبێت ئەو ئیمەیڵانەی کە دێن بۆ ئیمێڵەکانمانلە لایەن فەیسبووکەوە ڕایان بگرین هەتا ئیـێلەکانمان قورسنەبێت چونکەگەر قورس بیت ونەیکەیتەوە کۆمپانیاکانی ئیمەیڵ هەڵدەستن بە داخستنی ئیمێڵەکەت\nئەمەش لینکی ڕاگرتنی ئیمێڵەکانی فەیس بووک بە ڤیدێۆ\nD) دەبێت ڕەقەمی تەلەفۆنەکەمان پەیوەست بکەین بە فەیسبووکەکانمانەوە لەبەر ئەم خاڵانە\n1 /ئەگەت هاتوو پاسۆردەکەمان بیر چویەوە دەتوانین لە ڕێگەی ڕەقەم تەلەفۆنەکەمانەوە وەریبگرینەوە\n2 / ئەگەر هەر کەسێک هاکی کردین یاخود ئیمەیڵ و پاسۆردەکەی دزین بە هیچ شێوەیەک ناتوانێت بچێتە ناو فەیسبووکەکەمان هەتا ئەو کۆدە داخڵ نەکات کە بە نامەی SMS دێت بۆ مۆبایلەکەمان\n3 /کاتێک فەیس بووکەکەت لەکار دەکەوێت یاخود ڕیپۆرت دەکرێیت دەتوانیت لە ڕێگەی مۆبایلەکەتەوە چاکی بکەیتەوە\nئەمەش لینکی دانانی ڕەقەم تەلەفۆن لە فەیس بووک\n. 4 ) هیچ کات ئەو کەسانە وەر مەگرە کا نایان ناسیت یاخود خەڵکانی دەرەوەی وڵاتەکەی تۆن چونکە هاککەر کات و شوێنی و ناسین و نەناسینی بۆنیە دەست ناپارێزێت گرنگ بە مەرامی خۆی بگات\n5) وه‌رنه‌گرتنی وێنه‌و په‌ڕگه له‌ڕێی چاته‌وه له‌لایه‌ن ئه‌وكه‌سانه‌وه كه‌جێی متمانه‌ت نین، به‌تایبه‌تی ئه‌گه‌ر درێژكراوه‌كه‌ی به‌م شێوه‌یه بوو (love.exe) وه یان له‌وانه‌شه به‌م شێوانه‌بن (love.pif.jpg) و (NtkDfeMUP ) هه‌ڵگری په‌ڕگه‌ی سیخوڕی بن!\n6)هەمیشە وا بکە لە ئەکاونتەکە کە کاری ساختەکاری تێدا نەبێت وەک زیاد کردنی لایک بە هاک یاخود هەر پڕۆگرامێکی تر کە لایک و جۆمێنت زیاد دەکات\n7) لە بەشی تروست کۆنتاکتدا ناوی ٥ هاورێ سیقە پی کراوت دابنێ کە دوایی ئەگەر هاکیش کرایت بتوانیت لە ڕێگەی ئەو ٥ هاوڕێیەتەوە ئەکاونتەکەت وەر بگریتەوە\nئەمەش لینکی دانانی ٥ هاورێ ڕاستەقینە بە ڤیدیۆ\n8 ) کاتێک لە سەنتەری ئینتەرنێتەکانی دەرەوە کار دەکەیت دوای تەواو بوون دڵنیابە لەوەی کە بەرنامەی DeepFreeze ی تێدایە بۆ ئەوەی کە Restart کرد ئیمەیڵ و پاسۆردەکەتی تێدا نەمابێت\n9) هیچ کات پەییجە سێکسییەکان لایک مەکە و کۆمێنتیان بۆ مەنوسە\nهەمیسە خۆت بە دور بگرە لە بڵاوکردنەوەی ڤیدیۆی ترسناک و سێکسی\nچونکە ئەمانە ڕێخۆشکەرن بۆ داخستنی فەیسبووکەکەت لە لایەن خودی کۆمپانیای فەیسبووکەوە\n10 ) وا لە فەیسبووکەکەت بکە کە جگە لە خۆت کەسی تر نەتوانێت بابەتی تێدا بڵاو بکاتەوە واتە ئەگەر تاگیشیان کردی بە بی ئاگاداری خۆت بابەتەکە بلاو نەبیتەوە\nئەمەش لینکی چۆنیەتی ڕاگرتی تاگ بە ڤیدیۆ\n11 ) هەمیشە هارد دیسکەکانی کۆمپیوتەرەکەت قفڵ بکە بۆ ئەوای ئەگەر هاککەرەکان هاتنە ناو کۆمپیوتەرەکانتانەوە نەتوانن فایلەکانتان بەرن\nئەمەش ڤیدیۆ ی چۆنیەتی دانانی پاسۆرد لەسەر هارد دیسک\n12 ) ئەگەر بمانەوێت بزانین کە ئەو ڕەقەم تەلەفۆنانەی کە لامانە چ فەیسبووکێکیان لەسەر دانراوە واتە ئەگەر شکت لە هاوڕێیەکت هەبوو کە ئەکاونتێکی دانابێت بۆسوکایەتی کردن و جنێو دان تۆش ڕەقەمەکەیت لا بوو\nئەوە بۆ پشت ڕاستکردنەوە دەگەڕێین بە دوای ناوەکەیدا لە ڕێگەی ڕەقەمی تەلەفۆنەکەی بەم شێوەیە\nئەمە لینکی چۆنیەتی دۆزینەوە لە ڕێگەی ژمارەی مۆبایل بە ڤیدیۆ\n13) سیخوڕ ناتوانێت ده‌ست به‌سه‌ر ئامێری كۆمپیوته‌ردا بگرێت ئه‌گه‌ر ئه‌م مه‌رجانه‌ی نه‌بێت:\n1. ده‌بێت كۆمپیوته‌ره‌كه هه‌ڵگری په‌ڕگه‌ی سیخوڕی بێت.\n2. ده‌بێت سیخوڕ ژماره‌ی ئای پی ئه‌دره‌سی تایبه‌تیی ئه‌و كه‌سه بزانێت\n14) ئامێره‌كه‌ت چۆن تووشی په‌ڕگه‌ی سیخوڕی و ڤایرۆس ده‌بێ؟\nیه‌كه‌م:كاتێك په‌ڕگه یه‌كی سیخوڕیت پێبگا له‌لایه‌ن كه‌سێكه‌وه له ڕێی قسه‌كردن یان Chat وه، به‌وه‌ی وێنه‌یه‌ك یان په‌ڕگه یه‌كت بۆ بنێرێ كه هه‌ڵگری ترۆجان بێ! ئه‌بێ بزانین كه سیخوڕ ئه‌توانێت ئه‌و وێنه‌یه یاخود ئه‌و په‌ڕگه یه وا لێبكات كه ته‌نها به‌رنامه‌ی ئاشكرا كردنی فایلی سیخوڕی و ڤایرۆس بتوانێ پشانیبدات كه ئه‌و په‌ڕگه‌یه یاخود ئه‌و وێنه یه هه‌ڵگری ڤایرۆسه!\nدووه‌م:كاتێك نامه‌یه‌كی ئه‌لكترۆنیت پێ ده‌گات و نازانیت سه‌رچاوه‌كه‌ی له كوێوه‌یه و له‌لایه‌ن كێ وه هاتووه، هه‌ڵده‌سیت به دابه‌زاندنی په‌ڕگه كه‌ی ناوی، ئه‌كرێ ئه‌و په‌ڕگه یه په‌ڕگه‌ی سیخوڕی یان هه‌ڵگری ڤایرۆس بێت و وا له‌ئامێره‌كه‌ت بكا هه‌ر سیخوڕێ بتوانێ به‌ئاسانی بچێته ناوی!\nسێیه‌م:له ڕێی دابه‌زاندنی به‌رنامه و په‌ڕگه له سایتی گومان لێكراوه‌وه، یان له‌و سایتانه‌وه كه یاریده‌ده‌رن بۆ فێربوونی كاری سیخوڕی!\nچواره‌م:له ڕێی چوونه ناو سایتی گومان لێكراو، وه‌ك سایته جنسییه‌كان، كه ته‌نها به كردنه‌وه‌ی سایته‌كه، په‌ڕگه‌ی سیخوڕی داده‌به‌زێته سه‌ر كۆمپیوته‌ره‌كه‌ت به‌هۆی كوكیزه‌وه له‌باره‌یه‌وه نازانیت! خاوه‌نی ئه‌و سایتانه هه‌ڵئه‌سن به داو نانه‌وه له لاپه‌ڕه‌ی سایته‌كانیان كه به‌تانها سه‌ردانی لاپه‌ڕه‌كه په‌ڕگه ڤایرۆساوییه‌كان داده‌به‌زن\n15) باشترین بەرنامەکانی کەشفکردنی پەڕەی نهێنی یاخود تڕۆجان\nNorton internet security — MacAfee firewall — The Cleaner\nفایرۆس چییە ؟؟ چۆن کار دەکات ؟؟ چۆن خۆت دەپارێزیت\nڕۆژانه ڤایرۆس چه‌ندان کۆمپیته‌ر له‌کارده‌خه‌ن و به‌هۆیه‌وه چه‌ندان فایلی گرنگ له‌ده‌ست ده‌چێت. له‌گه‌ڵ زیادبوونی هه‌ڕه‌شه‌كانی ڤایرۆسی كۆمپیته‌ر، پێویسته زیاتر له‌سروشت و ڕواڵه‌تی چۆنێتی كاركردن و خۆپارستن و لابردنی ڤایرۆسی كۆمپیته‌ر فێربین، لێره‌شه‌وه هه‌وڵ ده‌ده‌ین ئاماژه به چه‌ند خاڵێكی گرنگ بده‌ین.\nڤایرۆسی كۆمپیوته‌ر چییه؟\nڤایرۆسی كۆمپیته‌ر بریتییه له پڕۆگرامێكی نووسراو تا بچێته ناو كاری كۆمپیته‌ره‌وه، به‌وه‌ی فایلێك كۆپی بكات یان خراپی بكات یان لابردنی په‌یامی پاشه‌كه‌وتكراو ئه‌نجام بدات، یان خۆی بگه‌ێنته ئامێرێكی كۆمپیته‌ری دیكه له ڕێگای ئێنترنێته‌وه، ئه‌مه‌ش ده‌بێته هۆکاری خاوبوونه‌وه‌ی كاری ئامێری كۆمپیته‌ر و گرفت و كێشه‌ی دیكه.\nوه‌ك چۆ ن جۆراوجۆری هه‌یه له‌و ڤایرۆسانه‌ی تووشی له‌شی مرۆڤ ده‌بن، ئه‌واش جۆراوجۆری له ڤایرۆسی كۆمپیته‌ردا هه‌یه. جۆریان هه‌یه زۆر ساكار و لاوازن هه‌ندێكی دیكه‌شیان هه‌یه به‌هێز و چالاكن، ئه‌گه‌ر هاتوو خاوه‌ن كۆمپیته‌ر شاره‌زایی و ووردبوونه‌وه‌ی ته‌واوی هه‌بێت، ده‌توانێت كۆنترۆڵی ته‌واوی ئه‌م ڤایرۆسانه بكات.\nزۆر ئه‌فسونه‌ی سه‌یری هه‌یه، که گوایه ڤایرۆس ده‌بێته هۆکاری تێكدانی مۆنیته‌ری كۆمپیته‌ر و سی دی. به‌ڵام له‌ڕاستیدا ئه‌وانه ته‌نها قسه‌ی بێ سه‌روبه‌رن هیچ به‌ڵگه‌یه‌كی زانستی ڕاسته‌قینه‌یان نییه.\nچۆن ڤایرۆسه‌كان كارده‌كه‌ن؟\nڤایرۆسه سه‌ره‌تاییه‌كان بۆ گو‌استنه‌وه‌یان له كۆمپیته‌رێكه‌وه بۆ كۆمپیته‌رێكی دیكه، پێویستییان به بێباكی خاوه‌ن كۆمپیته‌ره‌كان هه‌بوو، به‌ڵام ڤایرۆسه‌كانی نه‌وه‌ی نوێ زۆر چڕترن، بۆ نموونه پڕۆگرامی “worms” – ئه‌توانێت خۆی كۆپی بكات و خۆی له ئامێرێكی كۆمپیته‌ره‌وه بگوێزێته‌وه بۆ كۆمپیته‌رێكی دیكه، ئه‌مه‌ش به‌سوود وه‌رگرتن له‌و پڕۆگرامه چه‌سپاوانه‌ی سیسته‌می كاركردنی كۆمپیته‌ر وه‌ك پڕۆگرامی نامه‌ناردن و وه‌رگرتنی پۆستی ئه‌لكترۆنی.\nزۆر جۆر له ڤایرۆسه‌كان كه له جۆری “Trojans” – شێوازێكی فڕیودانیان هه‌یه، به هه‌ڵخه‌ڵه‌تاندن ناوی چه‌ند پڕۆگرامێكی به‌سوودت بۆ ده‌نووسن، هه‌ر به‌داگرتنیان ڤایرۆس به‌ناو سیسته‌می كۆمپیته‌ره‌كه‌دا بڵاوده‌بێته‌وه.\nپته‌وكردنی هه‌ستی زانیاری ده‌رباره‌ی ئه‌م جۆره ڤایرۆسانه باشترین ڕێگا چاره‌سه‌ره بۆ خۆپارستن له سانسۆركردن و كۆنترۆڵكردنی ئه‌م جۆره ڤایرۆسانه، پێویسته به‌به‌رده‌وام سیسته‌می كاركردنی كۆمپیته‌ر نوێ بكرێته‌وه (Update)، له‌هه‌مان كاتدا پڕۆگرامی دژه ڤایرۆس به‌كاربهێنرێت و به‌شێوه‌یه‌كی ڕێكوپێك نوێكردنه‌وه‌ی بۆ بكرێت.\nچۆن ده‌زانیت كۆمپیته‌ره‌كه‌ت تووشی ڤایرۆس بووه؟\nبه‌كردنه‌وه‌ی كۆمپیته‌ره‌كه‌ت قورسێكی زۆر ڕوو ده‌دات و كاتێكی زۆری پێده‌چێت، لێره‌وه هه‌ست به‌وه ده‌كه‌یت كه كۆمپته‌ره‌كه‌ت ڤایرۆسی تووش بووبێت، نیشانه‌ی قورس بوون مه‌رج نییه هۆكاری ڤایرۆسی بێت، به‌ڵكو تێکچوونی سیسته‌می كۆمپیته‌ر یان كه‌مبوونه‌وه‌ی شوێنی پاشكه‌وتكردن، ده‌بنه هۆی ئه‌و جۆره قورس بوونانه، بۆ دڵنیابوون له‌وه‌ی ئایا ئه‌و هۆكاره ڤایرۆسه یان نا، پێویسته پڕۆگرامی دژه ڤایرۆس دابه‌زێنین.\nناتوانرێت ئامێری كۆمپیته‌ره‌كان به‌شێوه‌یه‌كی له 100% له ڤایرۆس بپارێزین، به‌ڵام ئه‌توانرێت خۆپاراستنێكی گونجاو بۆ ئامێری كۆمپیته‌ره‌كان بكه‌ین، ئه‌مه‌ش چه‌ند خاڵێكه ده‌كرێت ڕه‌چاو بكرێت:\n1- نوێكردنه‌وه‌ی سیسته‌می كاركردنی كۆمپیته‌ر\n2- به‌كارهێنانی دیواری ئاگری (Fire Wall)، هاتنه ناوه‌وه له ده‌ره‌وه سانسۆر ده‌كات\n3- دابه‌زاندنی پرۆگرامی دژه ڤایرۆس\n4- نه‌كردنه‌وه‌ی هیچ پۆستێكی ئه‌لكترۆنی له كه‌سێكی نه‌ناسراوه‌وه\n5- نه‌كردنه‌وه‌ی هیچ فایلێك، ئه‌گه‌ر هاتوو خاوه‌نه‌كه‌شی ناسراوبوو، ده‌بێت پێش هه‌موو شتێك دڵنیایی له ناوه‌ڕۆكی ئه‌و فایله بكرێت، ئایا ئه‌و فایله هه‌ڵگری ڤایرۆس نییه؟!\nهارد دیسکی کۆمپیوتەر\nهارد دیسک ئەو بەشەیە لە کۆپیوتەرداکە داتاکانی ڕۆژانەی لەسەر سەیف دەبێت بۆیە هەموو ئەو وێنە و ڤیدی و گۆرانیانەی کە هەتە هەمووی لە سەر هارد دیسکەکەت سەیف دەبێت .\n2) پێویستە هەمووکەسێک بزانێت کە هارد دیسک بە چی دەسوتێت یاخود بە چی تێکدەچێت\nآ) هارد بە هۆی زەبرێکی دەرەکی دەشکێت واتە پیاکێشان یاخود کەوتنە خوارەوە\nب) بە هۆی ئەوەی کە داتایەکی زۆری تێدا بێت و بەشێکی کەمی خاڵی بێت\nئەوەی کە زۆر گرنگە باسی بکەین ئەمەیە\nکا کاتێک تۆ کۆمپیوتەرەکەت لە ئیش دەکەوێت و دەیبەیتە بازاڕ دەڵێن هاردەکەی سوتاوە\nلە کاتێکدا تۆ نە پیات کێشاوە نەخستوتە خوارەوەنە مەلەفی زۆریشی تێدانە بووە\nئێستا دەتوانیت تۆ هارد دیسکەکەت دەربهێنیت لە لابتۆپەکەت و هاردێکی تازە بکەیتە ناو لابتۆپەکەتەوە\nبەڵام ئەمە ئیتر ئەوە ناگەیەنێت کە هارد دیسکەکەت سوتاوە\nکە دەلین هاردەکەت سوتاوە ئەوە تەنها ویندۆز وەر ناگرێت بەڵام دەتوانیت وەک هاردی خاریجی بەکاری بهێنیت لە ڕێگەی کەڤەری هاردی ئێکس تێر ناڵ (external hard drive)\nبەڵام هەرگیز هاردەکەت لای ئەو کەسە جێ مەهێڵە یاخود پێی مەفرۆشەوە مەڵێ سوتاوە و ئیسفادەی لێ ناکەم\nچونکە ئەو هاردە ئەگەر لە % ١٠٠ ش سوتابێت ئەوە ئەمەلی چاک کردنەوەی هەر هەیە\nچونکە چەنداها جار هاردی سوتاومان چاک کردۆتەوە\nبۆیە خۆت بپارێزە لەوەی کە وێنە شەخصییەکانت دەست خەڵکی بکەوێت\nبۆیە لە کاتی فرۆشتنی کۆمپیوتەرەکەشت هاردەکەی دەر بهێنە و مەیفرۆشە\nچونکە ئەگەر 1000 جار فایلەکانیشت سڕیبێتەوە یاخود فۆڕماتیشت کردبێت ئەوە هەموو فایلەکانت بە بەرنامەی Recovery دەهێنرێتەوە\nچۆن بزانیت که هاک کراوی ؟\nstart – Run – System.ini\nبگه‌رێ له‌م وشانهxxx ??? *** exe\nئه‌گه‌ر هه‌بێت ئه‌وه خراپه بیسره‌وه و کۆمپیوته‌ره‌که‌ت پاکه‌وه بکه\nچۆن بزانم و چۆن بیبینم ؟\nو سه‌حه‌که لابه‌ره\nوێنه‌که یان گۆرانێکه به‌م شێوه‌یه ئه‌بینیت\nکه واتا پاتچه یان ترۆجانه یان به‌زمی هاکه‌ره\nچۆن موبایلەکەت دەپاریزیت لە هاک یاخود چۆن وا بکەین کە وێنە و داتاکانمان بڵاو نەبنەوە\nبەرنامەی پیکاسا کە ئەکێکە لەو بەرنامانەی کۆمپانیای گۆۆگل بۆ پیشاندانی وێنە ئەو بەرنامەیە لە ناو مۆبایلەکانتاندا لە کار بخەن واتە Disable بکەن\nئەم بەرنامەیە هەڵدەستێت بە ئەبڵۆد کردنی وینەکانتان بە شێوەیەکی خود کاری Automatic کە وێنەکانتان دەخاتە درایفی تایبەتی بە خۆت لە ناو سایتی پیکاسای تایبەت بە گۆگڵ\nکە هەر کاێک لە سێرچدا ناوەکەی تۆ لی بدرێت هەموو ئەو وێنانە دەهینێت\nیاخود بە شێوەیەکی تر هەر کات ئیمەئڵەکەو هاک بکرێت هەموو ئەو وینانە دەبینرێت کە لە ناو بەرنامەی پیکاساکەدا داو ناوە\nئایکڵاود بریتیە لە ئەپلیکەیشنێکی کۆمپانیای ئەپڵ کە بەکار دێت بۆ هەلگرتنی زانیاریەکانت تییدا\nئێستا تۆ دەچیتە دوکانێکی مۆبایل دەڵییت ئەپڵ ئایدیەکم بۆ دروست بکە\nئەویش بۆت دروست دەکات پاشان تۆ لە بەشی ئایکلۆدی مۆبایلەکەت داغڵی دەکەیت\nپاشان هەموو وێنە و ڕەقەمەکانت دەچنە ناو ئەو ئەپڵیکەیشنەوە\nهەر کەسیک ئەکاونتەکەی تۆی لە لا بێت ئەوە بە ئاسانی هەموو داتاکانی تۆ دەچێت بۆ ئەو\nوەک دەزانن و ئاگادارن ئێستا بە ڕێژەیەکی بەر چاو ئایفۆن و گالاکسی بە کاردەهێنرێت لە هەمووجیهاندا و بە تایبەتیش لەم وڵاتەی ئێمەدا\nئەوەی کە زەرورە باس بکرێت ئەمەیە\nزۆربەتان نازانن ئەکاونت دروست بکەن و بۆیە دەچن لە بازار یاخود لەدوکانی مۆبایلەکان بۆتان دروست دەکەن یاخود هاوڕێیەکتان یاخود ئەکاونتی هاوڕێیەکتان بەکار دەهێنن\nبەڵام بێ ئاگا لەوەی کە بە بێ ئاگادری خۆت وێنەکان و ناوەکان و ڤیدیۆکانت دەچنە ناو ئەکاونتەکەتەوە\nئەو کات هەر کەسێک ئەو پاسۆردەی تۆی لا بێت دەتوانێت بە ئاسانی هەموو شتەکانت بدزێت و سەیریان بکات\nباشترین چارەسەربۆ ئەم کیشەیە چییە ؟؟؟\n١) خۆت ئەکاونتەکە دروست بکە\n2) ئەگەر نەتزانی خۆت دروستی بکەیت بە کەسێکی سیقە پێ کراو بڵێ بۆت دروست بکات\n٣)ئەگەر لە بازاڕ دروستت کرد هەر هاتیتە ماڵەوە پاسۆردەکەی بگۆڕە\n٤) یان لە بەشی Setting لە ناو Icloud ی مۆبایلەکەت ئەو ئۆپشنانە بوەستێنە کە وا لە زانیارییەکانت دەکات ئۆتۆماتیکی ئەبڵۆدببن وەک وینە و ڕەقەم\nچۆن ئایفۆنەکەت لە دابەزینی شەحن دەپاریزیت ؟؟؟\nئاشکرایە زۆربەمان بەھۆی دابەزینی شەحنی ئایفۆنەکەمانەوە دەناڵێنین و دووبارە شەحنکردنەوەی لەماوەیەکی کورتتدا بێزارمان دەکات، ھەندێک ھەنگاو ھەیە دەتوانیت لە ئەنجامی بدەیت بۆئەوەی خۆت لە دابەزینی شەحن بپارێزیت و ئەوانیش بریتین لەمانەی خوارەوە:\n.-دەتوانیت بچیتە (Setting) و دواتر (general)، لەوێدا کلیک لە بەشی (Background app refresh) بکە و لەبەشی سەرەوە ناچالاکی بکە، ئەو کارە وادەکات لەکاتی کردنەوە و دواتر داخستنی ئەپلیکەیشنێکدا شەحن سەرف نەکات.\n-بچۆرە سەر (Setting) و دواتر کلیک لەسەر (iTunes and apple store) بکە و ئەپدەیتی ھەموو بەرنامەکان بوەستێنە و چیتر ئایفۆنەکەت بۆ ئەپدەیت شەحن سەرف ناکات.\n-دەتوانیت لە (Setting) بچیتە سەر (privacy) و دواتر (Location service)، لەبەشی سەرەوە لۆکەیشن بکوژێنەرەوە و کەمتر شەحن سەرف دەکات.\n-پێویستە لە (Setting) بچیتە سەر (General) و دواتر (Spotlight search) و ھەموو نیشانەی راستەکان لاببە.\nئەو بەرنامە و یاریانەی کە زیان بە مۆبایلەکەت دەگەیەنێت\nئەو یاریانەی کە زیان دەگەیەنن بە پاتری مۆببایلەکەت\nئاگاداریەكی مەترسیدار بۆ بەكارهێنەرانی ئۆپەرەیتن سیستەمی ئەندرۆید\nمۆبایلەكانی – سامسۆنگ -ئێڵ جی – سۆنی- هواوی – بلاك بێری- ئێچ تی سی – گۆگڵ نێكسس ، ئای كیو …هتد\nزۆرێك لە بەكارهێنەرانی مۆبایلە هۆشمەندەكان بە مەبەستی بەدەست هێنانی ئەپڵیكەیشن و ڤیدیۆ گەیم (یاری) و ڤیدۆ سەردانی كۆگا و فرۆشگا ئەلیكترۆنیەكان دەكەن .\nیەكێكش لەو كێشانەی بەردەوام روبەروی ئەو بەكارهێنەرانە دەبێتەوە ئەوەیە كە زۆر جار وێنە و ڤیدیۆكانی ناو مۆبایلەكەی دزەی پێكراوە یاخود هەندێك جار مۆبایلەكەی رادەوەستێت یان بە بێ ویستی خۆی داتاكانی نێو مۆبایلەكەی دەسڕێتەوە ئەمە لە كاتێكدا دڵنیایە مۆبایلەكەی هاك نەكراوە .\nئەو كێشە كەی سەرهەڵ ئەدات ؟\nلە كاتێكدا تۆ لەو فرۆشگایە یان ئەو دوكانی مۆبایل/كۆمپیوتەر ەوە ئەپڵیكەیشنەكانت بۆ دادەبەزێنن ئەوا ئیمەیلی خۆیان لە ئەژماری مۆبایلەكەتت تۆمار (register )دەكەن .\nو لە هەر كاتێكدا بیانەوێـت كامێرای مۆبایلكەت بكەنەوە یان هەر وێنە و زانیاریەك لە نێو مۆبایلەكەتدا هەیە ، دەتوانن دزەی پێبكەن .\nنمونەیەكی سادە ، زۆر لە بەكارهێنەرانی مۆبایل داوای ئەپلیكەیشنی پیشاندانی نەخشە یان ڕێگاو بان دەكەن ، بەلام كاتێك خاوەنی ئەو فرۆشگایە بە ئیمەیلی خۆی ئەپڵیكەیشنەكەت بۆ دادەبەزێنێت ، ئەوا دەتوانیت بە ئاسانی كامێرای مۆبایلكەت بكاتەوە یان سیخوریت بەسەرەوە بكات ، نمونە ئەپڵیكەیشنی trackview.\nچارەسەری ئەم كێشەیە چیە ؟\nپێش ئەوەی تووشی ئەم كێشەیە بیت ، وە باشترە ئاگاداری مۆبایلكەت بیت و هەر ئەژمارێك كە لەسەری تۆمار كراوە لە بازار یان هی هاوڕێكانت ، ئەوا لەسەر مۆبایلكەت بیسرەوە\nبۆ ئەمەش سەرەتا برۆ سەر settings پاشان accounts هەڵبژێردە و دواتر برۆ بەشی Google و دواهەنگاویش برۆ كرتە لەسەر Remove account بكە و ئەژمارە ساختەكان بسرەوە .\nئاماده‌كردنى : بروا جه‌زا\nشەش بنچینەی شەرعیی بۆ کاتی بەڵا و ناڕەحەتیی\nلابردنی رێكلامه‌كانی ناو ماڵپه‌ره‌كان له براوسه‌ری گۆگل كروم


هەینی 2ی خاکەلێوه 2719\n10:25 - 15 خەرمانان 2718\nدوکتور محەممەد حسەین‌زادە\nڕێژیمی ئیسلامیی ئێران چەندین ساڵە کە بە بێ لەبەرچاوگرتنی نیگەرانی و گۆشار و گەمارۆ و سزای وڵاتانی جیهانی و ڕێکخراوی نەتەوە یەکگرتووەکان بۆ سەر خۆی و شارۆمەندانی، مووشەکی جۆراوجۆر یان لە وڵاتانی دیکە وەک کوریای باکوور و چین و ڕووسیه هاوردە دەکات و یان بەرهەمیان دێنێت و تاقیان دەکاتەوە. شیاوی ئاماژەیە کە هەوڵی ڕێژیمی ئیسلامیی ئێران بۆ درووست‌کردنی مووشەک دەگەڕێتەوە بۆ سەرەتای شۆڕش و بە تایبەت شەڕی هەشت ساڵەی ئێران و عێراق. بەڵام ئەو هەوڵە لە دوو دەیەی ڕابردوودا بە شێوەیەکی بەربڵاو پەرەی سەندووە. زنجیرە مووشەکەکانی "شەهاب ١ ، ٢ ، ٣"، "سجیل ١ ، ٢ "، "قیام"، "زلزال١ ، ٢ ، ٣ ، ٤ "، "خۆڕەمشار"، "کەنداوی فارس"، "فاتح" ، "عیماد" "عاشوورا"، "نازعات"، "فەجر" و "قەدر" کە لە ٣٠٠ تا ٢٠٠٠ کیلۆمیتر دەپێون؛ بەشێک لەو مووشەکانەن کە ئێران هەتا ئێستا تاقی کردوونەتەوە و بەرپرسان و هەواڵدەرییەکانی ئێران ڕایانگەیاندووە کە ئەو مووشەکانە لە پرۆسەی تاقیکردەنەوەدا ئامانجە دیاری کراوەکانی خۆیان بە سەرکەوتوویی پێکاوە.\nزۆربەی وڵاتانی ڕۆژئاوا و بە تایبەت ئامریکا و هەروەها بەشێکی زۆر لە وڵاتانی عەرەبی_ئیسلامی، ناوچە لەسەر ئەو باوەڕەن کە چالاکی و هێزی مووشەکیی ئێران بووەتە هۆی ناسەقامگیری ناوچە و جیهان و ئەو هێزە بە مەترسی و هەڕەشەیەک بۆ سەر بەرژەوەندی و ئاسایشی نەتەوەیی خۆیان دەبیین. بە بڕوای ئەوان ئێران لە داهاتوودا ئەو مووشەکانە بۆ هێرش کردنە سەر ئەو وڵاتانە بە کار دەهێنێت. هەڵبەت ئەو نیگەرانییه بێ هۆ نییە و بەرپرسانی سیاسی و ئەرتەشی ئێران زۆر کات هاوکات لەگەڵ تاقی کردنەوەی مووشەکەکانیان هۆشداریان داوەتە وڵاتانی دیکە و بە تایبەت هاوپەیمانانی ئامریکا لە ناوچەدا و ئەمە نیگەرانیی زۆری لای ئەو وڵاتانە درووست کردووە و هەر بە هۆیەوە هەتا ڕادەیەک گۆشار و گەمارۆیان خستووەتە سەر ئێران.\nبەڵام لە بەرانبەردا بەرپرسانی ڕێژیمی ئێران کاتێک کە بەرەوڕووی گوشار و گەمارۆ دەبنەوە دەڵێن کە هێزی مووشەکیی ئەوان هەڕەشە بۆ سەر هێچ وڵاتێک درووست ناکات و توانای مووشەکیی وڵاتەکەیان هێزێکی بەرگریکارانە و پێشگیرانەیە. یانی وای ڕادەگەیەنن و بانگەشە دەکەن کە چۆن وڵاتانی دوژمن وەک ئامریکا و ئیسرائیل بەردەوام لە فکر و خەیاڵی ئەوەدان کە هێرش بکەنە سەر ئێران و دەسەڵاتی ئەو وڵاتە بڕووخێنن کەوابوو ئەوان ناچارن کە بە مەبەستی بەرگری و پێشگری لە هێرشی وڵاتانی دوژمن، ژمارە و ئاستی تەکنیکیی مووشەکەکانی خۆیان بەرز بکەنەوە. بەڵام ئەو ڕوانگەیە هەڵگری ڕاستی نییه. دەزانین کە ئێران پێشتریش لە قۆناغە جیاوازەکاندا کە بەرەوڕووی هیچ جۆرە کێشەیەکی ئەمنییەتیش نەبووەتەوە مووشەکی تاقی کردووەتەوە و بووەتە هۆی ناسەقامگیری لە ناوچەکەدا. تەنانەت دوای ڕێکەوتنی ناوکیی ئێران و ئامریکا لە دەورەی ئۆبامادا سپا و ئەرتەشی ئێران چەندین جار مووشەکی دوورهاوێژیان تاقی کردەوە بە جۆرێک کە لە نێو خودی ئێرانیشدا هێندێک لە چالاکانی سیاسی و کارناسان لەسەر ئەو بڕوایەن کە ئەو هەوڵانەی ئێران بوونە هۆی ترسی دۆناڵد ترامپ و ڕێگای بۆ هەڵوەشاندنەوەی ئەو ڕێکەوتننامەیە خۆش کرد. لە ئەساسیشدا توانای مووشەکیی ئێران خۆی لە خۆیدا دەبێتە هۆی ناسەقامگیری و هەڵگیرسانی تەگەرەی ئەمنییەتی(Security dilemma) لە ناوچەدا. دیارە تەگەرەی ئەمنیش کڕین و فرۆشتنی چەکوچۆڵ یان کێبڕکێی چەکوچۆڵی لێ دەکەوێتەوە کە یەکێک لە هۆکارەکانی شەڕە.\nتەگەرەی ئەمنییەتی (یان دیلێمای ئەمنییەتی یان تەنگەژەی ئەمنییەتی) یەکێک لە بنەماکانی سیاسەتی ڕاستیوازانە(Realistic)یە. تەگەرەی ئەمنییەتی دەرئەنجام و بەرهەمی دۆخی ئانارکی(Anarchy) سیستەمی نێودەوڵەتییه. هەر وڵاتێک هەوڵ دەدات کە لە ڕێگای بەرزکردنەوەی ئاستی توانایی و بەهێزکردنی خۆیەوە ئاسایش و ئەمنییەتی خۆی دابین بکات. بەڵام ئەو هەوڵە دەبێتە هۆی ترس و دڵەڕاوکەی وڵاتانی دیکە و بە تایبەت وڵاتانی دەوروبەر. ئەوانیش لە بەرانبەردا تێدەکۆشن هێزی خۆیان بەرفراوانتر بکەن. ئەم ڕەوتە چەرخەیەک لە ئەمنییەت و نائەمنی دێنێتە ئاراوە کە هیچ ڕێگاچارەیەک بۆ دەرچوون لەو چەرخە بوونی نییە. لە دۆخی تەگەرەی ئەمنییەتیدا هەست بە نائەمنی کردن کە خۆی بەرهەمی ترس و دڵەڕاوکێی دوولایەنەیە وا دەکات کە هەموو دەوڵەتەکان بۆ وەدەستهێنانی هێزی زیاتر بە مەبەستی پاراستنی ئەمنییەتی خۆیان بکەونە کێبڕکێ. هەرچەندە لێرەدا هەر کام لە وڵاتان وای ڕادەگەیەنن کە تەنیا هەوڵ بۆ دابینکردنی ئەمنییەتی خۆیاندان دەدەن و بە هیچ جۆرێک هێرش ناکەنە سەر هیچ وڵاتێک بەڵام وڵاتانی دیکە کە لە دۆخێکی ئانارکیدا دەژین هیچ متمانەیەکیان بەو قسانە نییه و ناتوانن دڵنیا بن کە ئەو بەهێزبوونە نابێتە هەڕەشەیەک بۆ سەر ئەوان و کەوابوو بە ڕەش‌بینییه‌وە دەڕواننە پلان و بەرنامە و هێزی وڵاتانی دیکە. بۆیە بە ناچاری بەهێزبوونی هەر ئەکتەرێک دەبێتە هۆی ترسی ئەکتەر یان ئەکتەرانی دیکە.\nلێرەدا هێچ دەوڵەتێک ناتوانێت بە وتن و دووپات کردنەوەی ئەوەی کە نییەت و قەستی خراپم نییه و بەهێزبوونی من تەنیا بەرگریکارانەیە نەک هێرش کردن، ئەکتر و لایەنەکانی دیکە دڵنیا بکاتەوە. دەوڵەتەکان سیاسەتی خۆیان بەپێی قسەی ڕێبەرانی وڵاتانی دیکە داناڕێژن. ئاشکرایە ئەوان هەر جۆرە بەهێزبوونێکی وڵاتانی دیکە وەک هەڕەشەیەک لە سەر خۆیان دەبینن. بەتایبەت وڵاتانێک کە لە میژوویاندا نیشانیان داوە پابەندی زۆر یاسای نێودەوڵەتی نین ترس و دڵەڕاوکێیەکی زیاتر دەخۆلقێنن. کەوابوو تەگەرەی ئەمنییەتی بەرهەم و ئاکامی بێمتمانەیی و ترس و دڵەڕاوکێیە و ئەم تەگەرەیە خۆی لە خۆیدا سەرچاوەی زۆرێک لە شەڕ و پێکدادانەکانە. هەتا ئێستا و ئەم کاتە هیچ ڕێگاچارەیەک بۆ ئەم تەگەرەیە نەدۆزراوەتەوە.\nئاشکرایە چالاکیی چەندین ساڵەی مووشەکیی ئێران و تاقی کردنەوەی هەموو جۆرە مووشەکێکی زەوینی و زەریایی و ئاسمانی و کورت هاوێژ و نێوان هاوێژ و دوورهاوێژ بە بڕشتی جۆراوجۆر و سووتەمەنیی ڕەق و شلەمەنییهوە بووەتە هۆی سەرهەڵدانی تەگەرەی ئەمنییەتی لە ناوچەدا. ئێران لە ڕوانگەی وڵاتانی دەوروبەریەوە وڵاتێکە کە جێگای متمانە نییە و هەر بۆیە خۆبەهێزکردنی تاران بووەتە هۆی ترس و دڵەڕاوکێی وڵاتانی دیکە و تەگەرەی ئەمنی لێکەوتووەتەوە و ئاکامی ئەو تەگەرەیەش کێبڕکێی چەکوچۆڵ لە نیو وڵاتان دایە. ئەمەش چاوەڕوانکراوە لە کاتێکدا زۆربەی وڵاتان متمانەیان بە ئێران نییە و ئەو هێزە بە هێزێکی هێرشبەرانە دەزانن و نەک بەرگریکارانە و پێشگیرانە و ئەمنییەتی خۆیان لە مەترسیدا دەبینن هێج ڕێگایەکیان بۆ نامێنێتەوە جگە لە کڕێنی چەکوچۆڵ و بەرزکردنەوەی ئاستی توانای خۆیان بۆ ڕووبەڕوونەوە لەگەڵ ئێران.\nهەر بۆیە وڵاتانی عەرەبی بە تایبەت وڵاتانی ناوچەی کەنداو لەم ساڵانەی دواییدا پووڵ و پارە و سەرمایەیەکی هێجگار زۆیان بۆ کڕینی چەکوچۆڵ لە وڵاتانی بەرهەمهێنەری چەکی پێشکەوتوو دابین کردووە. هەر وەها هێندێک لەو وڵاتانە وەک عەرەبستان بە کڕینی مووشەکی دوورهاوێژ یان قەتەر و ئیمارات بە کڕینی سیستەمگەلی دژە مووشەکی لە ئامریکا و ڕووسیه و دامەزراندنی هەموو جۆرە ئامراز و کەرەستەی پێویست بەو سیستەمانە لە وڵاتەکەیاندا خۆیان بۆ هەر جۆرە ڕووبەڕووبوونەوەیەک لەگەڵ مووشەکەکانی ئێران ئامادە کردووە. بەڵام مەترسیی گەورە ئەوەیە کە ئێران لە هەوڵ و تێکۆشانی خۆی بۆی کڕێن و هاوردە کردن و درووست کردن و تاقیکردنەوەی جۆری مووشەکەکان ڕاناوەستێت و هیچ سنوورێکی دیاری کراوی لەو بووارەدا نییه و تەنانەت لە ئێستاشدا کە بە هەڵوەشاندنەوەی ڕێکەوتتنامەی ئەتۆمی بەرەوڕووی گەمارۆ و سزای ئامریکا بووەتەوە و لانیکەم لە ڕووی ئابوورییەوە دۆخێکی زۆر خراپی بە سەر شارۆمەندانیا سەپاندووە، هەر جۆرە دانووستان و گفتوگۆیەک لەسەر هێزی مووشەکی بە هێڵی سوور دەزانێت. هاوکات دەستێوەردان و هەڕەشەی لەسەر وڵاتانی دیکەی ناوچە ڕوو لە زیاد بوون دەکات. ئەم سیاسەتە نەک هەر ئێرانی لە ناوخۆدا بەرەو قەیران بردووە، بەڵکوو وای کردووە وڵاتانی دیکەش سنوورێک بۆ کڕین و دامەزراندنی چەکوچۆڵ دیاری نەکەن و دیارە ئەوە لە داهاتوودا دەبێتە هۆی ناسەقامگیریی هەر چی زیاتری ناوچە.\nپێشمەرگەکانی شار پیرۆزبایی نەورۆز و کرانەوەی تیشکیان کرد\n13:50 - 2 خاکەلێوه 2719\nڕێژیم دۆخی ئامادەباشی ڕاگەیاند\n13:49 - 2 خاکەلێوه 2719\nڕاپۆرت/ نەورۆز ڕیفراندۆمێکی تری بەهێز لە ڕۆژهەڵاتی کوردستاندا\n12:47 - 2 خاکەلێوه 2719\nنەورۆزی سەمای ئازادی لە گوندەکانی نێ و نییەر بەڕێوە چوو\n12:18 - 2 خاکەلێوه 2719\nسپای پاسداران لە چیای جاقل پێشی لە بەڕێوەچوونی جەژنی نەورۆز گرت\n12:10 - 2 خاکەلێوه 2719\nبنەماڵەکانی حیزبی دێموکرات نەورۆزیان لە داوێنی سرووشتدا پیرۆز کرد


په‌رله‌مانتارانی هه‌ده‌په داوای ئاشتی دەکەن | ROJnews\nپه‌رله‌مانتارانی هه‌ده‌په داوای ئاشتی دەکەن\nسێشەممە, 5 فبر 2019 - 21:37\nهه‌موو په‌رله‌مانتارانی هه‌ده‌په بۆ پشتیوانی له‌یلا گوڤه‌ن، له هۆڵی په‌رله‌مانی تورکیا ده‌ستیان به نۆبه‌تگرتنی ئاشتی کرد و داوای ئاشتی دەکەن و دەیانەوێت کۆتایی بە گۆشەگیریی بێت.\nئەمڕۆ فراکسیۆنی پارتیی دیموکراتیی گه‌لان -هه‌ده‌په، بۆ پشتیوانیکردن له له‌یلا گوڤه‌ن، هاوسه‌رۆکی کۆنگره‌ی کۆمه‌ڵگه‌ی دیموکراتی و په‌رله‌مانتاری هه‌ده‌په، که له‌پێناو کۆتاییهێنان به گۆشه‌گیریی سه‌ر ئۆجالان ماوه‌ی ٩٠ ڕۆژه مانی له خواردن گرتووه، له هۆڵی کۆبوونه‌وه‌کانی په‌رله‌مانی تورکیا ده‌ستیان به چالاکیی "نۆبه‌تی ئاشتی" کرد بۆ ماوه‌ی شه‌و و ڕۆژێک بەردەوام دەبێت.\nهاوسه‌رۆکانی هه‌ده‌په په‌روین بووڵدان و سه‌زای ته‌مه‌للی و هه‌موو په‌رله‌مانتارانی هه‌ده‌په، به به‌رزکردنه‌وه‌ی وێنه‌ی له‌یلا گوڤه‌ن له هۆڵی کۆبوونه‌وه‌ی په‌رله‌مان ده‌ستیان به چالاکییه‌که کرد.\nسه‌رۆکی فراکسیۆنی هه‌ده‌په فاتمه کورتالان وته‌یه‌کی پێشکه‌ش کرد و به‌بیری خسته‌وه، که گوڤه‌ن ئه‌ندام ئه‌م په‌رله‌مانه‌یه و ٩٠ ڕۆژه له مانگرتندایه. ئەو وتی: له‌یلا گوڤه‌ن ٩٠ ڕۆژه له‌پێناو سه‌روه‌ریی قانوون و کۆتایی هێنان به جیاکاریی، هه‌روه‌ها له‌پێناو هه‌ڵگرتنی گۆشه‌گیریی سه‌ر ئیمڕاڵی ده‌ستی به مانگرتن کردووه.\nئەوەشی وت: کاتێک سیاسه‌ت کێشه‌کان چاره‌سه‌ر نه‌کات، مرۆڤ ڕێی له به‌رده‌م نامێنێته‌وه و جه‌سته‌ی خۆی ده‌خاته به‌رده‌م مردن، له‌یلا گوڤه‌ن و هاوڕێکانی که ده‌ستیان به مانگرتن له خواردن کردووه، بۆ ئه‌وه مانیان گرتووه تا قانوون سه‌روه‌ر بێت و جێبه‌جێ بکرێت، ده‌بێ ئێمه له‌ژێر چه‌تری په‌رله‌ماندا چاره‌سه‌ری بدۆزینه‌وه، به‌ر له‌وه‌ی که‌سێک بمرێت، ده‌بێ په‌رله‌مان ده‌موده‌ست به به‌رپرسایه‌تیی خۆی هه‌ستێت، ته‌نیا وه‌ها ده‌توانن ڕێ له مردن بگرن، ئێمه جارێکی دیکه داوا ده‌که‌ین، بۆ ئه‌وه‌ی له‌یلا بژی، ده‌بێ په‌رله‌مان به به‌رپرسایه‌تییه‌وه مامه‌ڵه بکات".


په‌رله‌مانتارێكی یه‌كێتی سكاڵا له‌سه‌ر وه‌زاره‌تی ته‌ندروستیی تۆمارده‌كات Kirkuk TV\n10:42 - 2021-11-30\nئه‌ندامێكی په‌رله‌مانی كوردستان له‌فراكسیپۆنی یه‌كێتی له‌سه‌ر پێدانی ته‌نده‌ر به كۆمپانیایه‌ك كه چه‌ندجار نرخی ته‌ندره‌كه‌ی له كۆمپانیاكه‌ی پێشوو زیاتره، سكاڵا له‌سه‌ر وه‌زاره‌تی ته‌ندروستی تۆمار ده‌كات.\nكاروان گه‌زنه‌یی ئه‌ندامی په‌رله‌مانی كوردستان له‌فراكسیۆنی یه‌كێتی رایگه‌یاند: له لایه‌ن وه‌زاره‌تی ته‌ندروستییه‌وه ته‌نده‌رێك له‌باره‌ی دابینكردنی ستیكه‌ری ده‌رمان دراوه‌ته كۆمپانیایه‌كی نزیك له‌حزبێك كه نرخه‌كه‌ی سێ هێنده‌ی پێشووه‌و ئه‌مه‌ش واده‌كات نرخی ده‌رمان له‌سه‌ر هاووڵاتیان گرانتربێت.\nوتیشی: به‌پێی به‌دواچوونه‌كانم هه‌ر جۆرێكی ده‌رمان نزیكه‌ی 60 سه‌نت ده‌چێته سه‌ر نرخه‌كه‌ی و ده‌ره‌نجامیش هاووڵاتییانی هه‌رێمی كوردستان ده‌بێت به‌رپرسیارێتی گرابوونی ده‌رمان- به‌هۆی ته‌نده‌رێكی كه‌سییه‌وه- له ئه‌ستۆ بگرن.\nده‌قی سكاڵاكه كه ئاڕسته‌ی لیژنه‌ی ته‌ندروستی و داواكاری گشتی كراوه....\nبه‌ڕێز: ده‌سته‌ی ده‌ستپاكی هه‌رێم\nبه‌گوێره‌ی به‌دواداچوونه‌كانی ئێمه له‌ئێستادا له كوالێتی كۆنتڕۆڵی هه‌رێمی سه‌ر به‌وه‌زاره‌تی ته‌ندروستی حكومه‌تی هه‌رێمی كوردستان، ته‌نده‌رێكی ئاشكرا خراوه‌ته ڕوو بۆ دابینكردنی ستیكه‌ری ده‌رمان.\nله ماوه‌كانی ڕابردوودا ئه‌م ته‌نده‌ره لای كۆمپانیایه‌ك بووه و كۆمپانیاكه بۆ سێ ستیكه‌ر (٢٠)سه‌نتی هه‌ژمار كردووه له‌سه‌ر حكومه‌تی هه‌رێمی كوردستان، به‌ڵام ئه‌وه‌ی جێگه‌ی هه‌ڵوه‌سته‌كردن و تێڕامانه له ئێستادا هه‌مان ستیكه‌ر و به هه‌مان كوالێتی پێشووتر دراوه به كۆمپانیایه‌كی دیكه كه بۆ هه‌ر ستیكه‌رێك (٦٠) سه‌نت وه‌رده‌گرێت.\nئه‌مه‌ش بێشك، له ئه‌نجام و له‌سه‌ر ئاستی گشتی ده‌بێته هۆی گرانبوونی نرخی ده‌رمان له سه‌رتاسه‌ری هه‌رێمی كوردستان. به شێوازێكی دیكه هه‌ر جۆرێكی ده‌رمان نزیكه‌ی ٦٠ سه‌نت ده‌چێته سه‌ر نرخه‌كه‌ی، و ده‌ره‌نجامیش هاووڵاتییانی هه‌رێمی كوردستان ده‌بێت به‌رپرسیارێتی گرابوونی ده‌رمان- به‌هۆی ته‌نده‌رێكی كه‌سییه‌وه- له ئه‌ستۆ بگرن چونكه دابینكردنی هه‌زار ستیكه‌ر پێشتر به (١٧)$ دۆلار دابین ده‌كرا، و ئێستا هه‌مان ڕێژه، تێچووه‌كه‌ی ده‌گاته (٥٠٠) دۆلار؛ به جۆرێكی دیكه یه‌ك ملیۆن ستیكه‌ر تێچووه‌كه‌ی (١٧٠٠) دۆلار بووه، و له مه‌ودوا ده‌بێته (٥٠) هه‌زار دۆلار- ئه‌مه‌ش ڕاسته‌وخۆ نرخی ده‌رمان به‌رز ده‌كاته‌وه له‌سه‌ر هاووڵاتییان. بۆیه داواكارین له به‌ڕێزتان له پێناو مافی گشتی به ئه‌ركی خۆتان هه‌ڵبستن و به پێیی یاسا ڕێگه له‌و كاره‌ساته مرۆییه بگرن له هه‌رێمی كوردستان.


2021 – پەڕە 2 – KDPmedia\nڕه‌حمان سه‌لیمی “ئێران، حكوومه‌تێك به ئیسلام قه‌رزداره”. ئه‌و گوزاره‌یه نزیك به سه‌ده‌یه‌ك له‌وه پێش و كاتێك هاتە گۆڕێ كه تازه له ئێران دامه‌زراوه ئایینییه‌كان له هه‌وڵی به‌هێزكردنی پێگه‌ی جه‌ماوه‌ریی خۆیاندا بوون. له‌وانه‌یه ئه‌و كاته‌ی ئه‌حمه‌د [درێژەی بابەت]\nلەم ژمارەیەی کوردستان‌دا جیا لە هەواڵ و ڕاپۆرت، چاومان بەو بابەتانەش دەکەوێ: – ئەو بارە لارەی بە کەس ڕاست نابێتەوە/ عەلی بداغی – کێ لە خوێندنی چەند زمانە دەترسێ؟/ قادر وریا – ئەخلاق لە گوتاری [درێژەی بابەت]


ڕۆناڵدۆ بۆ میسى: بەهیوام ئێوارەیەک پێکەوە نانێک بخۆین\n11:23 هه‌ینی 30 ئاب 2019\nلە میانەی دابەشکردنی خەڵاتەکانی باشترینەکانی ئەوروپای وەرزی ڕابردوو، کریستیانۆ ڕۆناڵدۆ، هیواى ئەوەى خواست لەگەڵ لیۆنێڵ مێسی پێکەوە ئێوارەخوانێک بخۆن، هاوکات وتیشى، ئەوانەی ڕقیان لێیەتى لەسەر ستەیجی باشترین یاریزان دەیبیننەوە.\nشەوی ڕابردوو لە میانەی دیاریکردنی باشترین یاریزانەکانی وەرزی ڕابردووی ئەوروپا، کە ڕۆناڵدۆ و مێسی ئامادەبوون و بە گفتوگۆ زۆرەکانیان پێکەوە سەرنجی ئامادەبووانی مەراسیمەکەیان بۆ خۆیان ڕاکێشا و چاوپێکەوتنێکی کورتیشیان لەگەڵ پێشکەشکاری مەراسیمەکە ئەنجامدا.\nلەبارەی ئەوەی کە ئاخۆ دوای جێهێشتین ئیسپانیا لەلایەن ڕۆناڵدۆوە بیری یەکتر دەکەن، مێسی ڕایگەیاند: “بێگومان بیری ڕکابەرییەکانی نێوانمان دەکەم”، هاوکات ڕۆناڵدۆ ڕایگەیاند: ” بێگومان بیری یاریکردن دەکەم لە ئیسپانیا ماوەی 15 ساڵە پێکەوە ڕکاربەری دەکەین، کە ئەوەش هانمان دەدات، بۆیە پەیوەندییەکی هاوڕێیانەی باشمان هەیە، تائێستا خوانێکی ئێوارەمان پێکەوە نەخواردووە، بەڵام هیوادارام لە داهاتوودا ئەوە ڕووبدات”.\nئەستێرە پرتوگالییەکە ئاماژەی بەوەشکرد: “ماوەی 15 ساڵە پێکەوە خەڵاتەکان دابەشدەکەین، پێموانەییە هەرگیز شتێکی لەوشێوەیە دووبارەببێتەوە دوو یاریزان دەستبەسەر هەموو نازناوەکاندا بگرن، هەستێکی خۆشە بەشێک بیت لە مێژووی تۆپی پێ، ئێمە بەشێکین لە مێژووی تۆپی پێ”.\nهاوکات ڕۆناڵدۆ کە تەمەنی بەرەو هەڵکشان دەڕوات جەختیکردەوە: ” ڕاستە دوو ساڵ لە مێسی گەورەترم بەڵام نازانم لەگەڵ ئەودا واز لە یاریکردن دەهێنم یان نا، هێشتا توانایەکی باشم هەیە، بۆ ئەوانەشی ڕقیان لێمە، دڵنیابن ساڵانی داهاتوو لێرە دەمبیننەوە”.


پێشبینی دەکرێت تا 20 ساڵی داهاتوو ڕۆبۆته‌كان 7 ملیۆن كار بگرنه ده‌ست\nکۆمپانیای (PwC) تایبه‌تمه‌ند له‌كاریگه‌ریی ژیریی ده‌ستكرد له‌سه‌ر كۆمه‌ڵگه پێشبینی ده‌كات تا 20 ساڵی داهاتوو ڕۆبۆته‌كان 7 ملیۆن كار بگرنه ده‌ست و جێگه به‌مرۆڤه‌كان له‌ق بكه‌ن كه پێشتر له‌و شوێنانه كاریانكردووه .\nئه‌و كۆمپانیایه له وتارێكیدا كه له گۆڤاری (Business Insider) بڵاویكردووه‌ته‌وه ئاماژه‌ی به‌وه داوه هه‌رچه‌نده ڕۆبۆته‌كان له هه‌ندێك بواردا كاری مرۆڤه‌كان ده‌كه‌ن و جێگه‌یان پێ له‌قه ده‌كه‌ن، به‌ڵام له ڕوویه‌كی تره‌وه ده‌یان هه‌لی كاری دیكه ده‌ڕه‌خسێنن.\nهه‌ر ئه‌و كۆمپانیایه پێشبینی كردووه تا ساڵی 2037 ئه‌و ته‌كنیكه نوێیه (20%)ی كاره‌كان له به‌ریتانیا داگیر بكات، به‌ڵام شۆرشی زانستیی هه‌مان ئه‌و ڕێژه‌یه له هه‌لی كار بۆ مرۆڤه‌كان مسۆگه‌ر ده‌كات.\nپسپۆڕان ده‌ڵێن ژیریی ده‌ستكرد ده‌چێته زۆر بواره‌وه له‌وانه فێركردن و بواری په‌یوه‌ندیكردن و پیشه‌سازییه ته‌كنیكییه‌كان و ڕێستۆرانته گشتییه‌كان.\nتایبه‌تمه‌ندانیش ئاماژه به‌وه ده‌كه‌ن كه كه‌رتی دارایی و لێككردنه‌وه و بونیاتنان و كارگێڕیی حكومیی ڕه‌سمی زۆر كاریگه‌ر نابن به كه‌می شوێنی كار به هۆی ژیریی ده‌ستكرده‌وه.\nپسپۆڕان پێشبینی ده‌كه‌ن تا ساڵی (2037) حه‌وت ملیۆن كار نه‌مێنێت و دیار نه‌مێنێت، به‌ڵام له جێگه‌یدا (7.2) ملیۆن كاری نوێ ده‌سته‌به‌ر ده‌بێت و نزیكه‌ی(12%)ی كرێكاران له بواری پزیشیكیدا ده‌گۆردرێن بۆ ڕۆبۆت ، له كاتێكدا (34%) پله‌ی وه‌زیفیی دیكه بۆ مرۆڤه‌كان پێشنیار ده‌كرێت.


کوردیپێدیا - بزن لەبەر گیان قەساب لەبەر بەز، وەرە مەیدانم ئەوەش عەرزو گەز\n💬 بزن لەبەر گیان قەساب لەبەر بەز، وەرە مەیدانم ئەوەش عەرزو گەز | پۆل: پەند و ئیدیۆم | زمانی بابەت: 🏳 کوردیی ناوەڕاست\nبزن لەبەر گیان قەساب لەبەر بەز، وەرە مەیدانم ئەوەش عەرزو گەز\n1. 👁 بزن لەتاو گیان قەساب لەتاو گۆشت، تا فریای کەوتم ماڵەکەی فرۆشت\n2. 👁 پیاو ماڵی دەوێ ژنان زێڕ و زیو، بزن خەمی گیان قەساب خەمی پیو\n3. 👁 زۆردار و هەژار وەک سەرما و هەتیو، بزن هەوڵی گیان، قەساب هەوڵی پیو\n➕ ئەم بابەتە لەلایەن: (زریان سەرچناری)ەوە لە: May 14 2019 11:09PM تۆمارکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Apr 10 2020 8:49PM باشترکراوە


هەواڵگری تورکیا برازایەکی فەتحوڵا گولەن دەستگیردەکات\nوه‌زاره‌تى پێشمه‌رگه: هێزەکانی پشتیوانی دووی یەکەی 70 گەڕایەوە سەر وەزارەتی پێشمەرگە\nمەسرور بارزانی: لەکاتی سەرژمێریدا ناوچە دابڕێندراوەکان لەبەرچاوبگیرێن\nزیاتر لە پێنج دەفتەر دۆلار لە دوکانێکدا دزرا\nسیخوڕەکانی تورکیا توانیویانە برازای دوژمنێکی ڕەجەب تەیب ئەردۆغان سەرۆکی وڵاتەکە دەستگیر بکەن و تورکیا دەڵێت، "ئەو دوژمنە فرمانی کودەتا شکستخواردووەکەی ساڵی 2016ی دابوو".\nمیدیا فەرمییەکانی تورکیا لە ڕاپۆرتە هەواڵییەکانی ئەمڕۆ دووشەممەیاندا دەڵێن ئەو کەسە دەستگیرکراوە گەڕێندراوەتەوە بۆ تورکیا.\nئانکەرە، فەتحوڵا گولەن، کەسایەتی ئاینی و نیشتەجێی ئەمەریکا تۆمەتبارە بەوەی پلان داڕێژەری هەوڵی ڕوخاندنی حکومەتی تورکیا بووە.\nلەو هەوڵی کودەتایەدا سەدان کەس کوژران و بە هەزاران کەسیش بریندار بوون.\nلە ساڵی 2016ەوە تورکیا دەیان هەزار کەسی بە گومانی هەبوونی پەیوەندی بە فەتحوڵا گولەنەوە دەستگیرکردووە.\nئەناتۆڵیا، ئاژانسی فەرمی دەنگوباسی تورکیا لە زاری سەرچاوەیەکی ئاسایشییەوە بەبێ ئەوەی ناوی بهێنێت دەڵێت "سەڵاحەدین گولەن، لەلایەن کارمەندانی دەزگای نیشتمانی هەوڵگرییەوە "میت" گەڕێندراوەتەوە بۆ تورکیا." بەڵام لەو هەواڵەیدا ناڵێت لە چ وڵاتێکدا دەستگیرکراوە و هیچ ئاماژەیەکیشی بەوە نەکردووە ئایا ئەو کردەیەی میت بە ڕێککەوتن بووە لەگەڵ ئەو وڵاتەی سەڵاحەدینی لێبووە یان نا.\nبەڵام لە ڤیدیۆیەکدا کە ڕۆژی 20ی مانگی 5 لە سپۆشیال میدیا دانراوە، هاوسەری سەڵاحەدین پشتراشتی دەکاتەوە کە هەردووکیان لە وڵاتی کینیا ژیاون و لە ڕۆژی 3ی مانگی پێنجەوە هیچ هەواڵێکی هاوسەرەکەی نەزانیوە و دیارنەماوە.\nسەڵاحەدین، لە نایرۆبی مامۆستا بووە.\nخەڵک و میدیاکانی پەیوەندییان بە ڕێکخراوەکەی فەتحوڵا گولەنەوە هەیە لە تۆڕەکانی سۆشیال میدیا دەڵێن سەڵاحەدین لە کینیا ڕفێندراوە، هاوکاتی ئەو هەڵمەتەی بۆ ئازادکردنی دەستیان پێکردووە.\nئانکەرە پێشتریش فشاری خستبووە سەر زۆر وڵات، بە تایبەتی لە باڵکان و ئافریکا تا هەموو خوێندنگەکانی سەر بە ڕێکخراوەکەی فەتحوڵا گولەنن دابخەن.\nکینیا لە ساڵی 2016دا ڕەتیکردەوە ئەو 6 دامەزراوەی گولەن دابخات وێڕای خەخت کردنەوەکانی تورکیا.\nلە ساڵی 1999دا میتی تورکیا، عەبدوڵا ئۆجەلان ڕێبەری پارتی کرێکارانی کوردستانی لە کینیا دەستگیر کرد. ئۆجەلان هەتا ئێستاش لە زینداندایە.\nئەناتۆڵیا وێنەی سەڵاحەدین گولەنی بە کەلەپچەکراوی بڵاوکردۆتەوە و ئاڵای تورکیاش لە هەردوو لایەوە دانراوە.\nسەڵاحەدین گولەن، گوناهبارکراوە بەوەی ئەندامی ڕێکخراوی فەتۆیە. تورکیا ئەم ڕێکخراو بە تێرۆریست ناودێر دەکات .\nفەتحوڵا گولەن، لە ستانی پێنسلڤانیا دەژی و جەختیش دەکاتەوە لەوەی سەرۆکی تۆڕێکی ئاشتیانەی خێرخوا و ژمارەیەک کۆمپانیاشە، هەروەها نکوڵیش دەکات لەوەی هیچ پەیوەندییەکی هەبووبێت بە هەوڵی کودەتاکەی ساڵی 2016ەوە.\nبەڵام ڕەجەب تەیب ئەردۆغان کە پێشتر هاوپەیمانی گولەن بووە، لە ئێستادا ئەم کەسایەتییە ئاینییە بە ڕێبەری ڕێکخراوێکی تێرۆریست ناودێر دەکات و دەشڵێت هەوڵی دزەکردن دەدات بۆ ڕوخاندنی حکومەتی تورکیا.\nلەوەتای ئەو هەوڵی کودەتایەوە، تورکیا دەیان کەسی لەوانەی پەیوەندییان بە تۆڕەکەی فەتحوڵا گولەنەوە هەبووە گەڕاندۆتەوە و بەتایبەتیش لە وڵاتانی باڵکان وە ئافریکاوە.\nڕفاندنی 6 هاوڵاتی تورکیا لە کۆسۆڤۆ لەلایەن میتی تورکیاوە لە ساڵی 2018دا، بووە مایەی قەیرانی سیاسی لەو وڵاتەی باڵکاندا و وەک بەرەنجامێکیش وەزیری ناوخۆ و سەرۆکی دەزگای هەواڵگری وڵاتەکە دەستیان لە پۆستەکانیان کشاندەوە.\nلەناو تورکیاشدا دەکرێت بگوترێت ڕۆژانە هێرشەکانی پۆلیس بۆ دەستگیرکردنی وەک دەگوترێت گومانبارانی لایەنگرانی فەتحوڵا گولەن بەردەوامن.\nلەوەتای ساڵی 2016ەوە زیاتر لە 140 هەزار کارمەندی کەرتی گشتی لەوانە مامۆستا و دادوەرانیش لە کارەکانیان دەرکراون یان ڕاگیروان بە گومانی ئەوەی پەیوەندییان لەگەڵ فەتحوڵا گولەندا هەیە.\nسەدر بۆ پێشمەرگە: رێز لە سەروەری و شکۆی دەوڵەت بگرن\nمەلا بەختیار: گۆڕان وا تێگەیشتووە بەم هاوپەیمانییە ئیتر گەندەڵی پاك دەبێتەوە\nنەتەوەیەکگرتوەکان بڕە پارەیەك دەدات بەم هاوڵاتیانەی هەرێم\nسه‌ركه‌وتنی ئیبراهیم ره‌ئیسی بۆ هه‌ڵبژاردنی سەرۆک کۆماری ئێران راگه‌یه‌ندرا\nپارتی هاوپه‌یمانی مه‌ده‌نی هه‌ڵبژاردنی په‌رله‌مانی ئه‌رمینیای برده‌وه\nبەپێی ئەنجامە بەراییەکان ئیبراهیم رەئیسی لە پێشە\nبە 17 ملیۆن دەنگ ئیبراهیم رەئیسی بوویە سەرۆکی ئێران


کەسى بە ڕۆژوو گەر خۆری لێ ئاوا بوو بەڵام هیچ شتێکی دەست نەکەوت ڕۆژووەکەی پێ بشکێنێت چی بکات؟: ماڵپەڕی وەڵامەکان\nڕۆژووبەربانگکەسى بە ڕۆژوو گەر خۆری لێ ئاوا بوو بەڵام هیچ شتێکی دەست نەکەوت ڕۆژووەکەی پێ بشکێنێت چی بکات؟\nکەسى بە ڕۆژوو گەر خۆری لێ ئاوا بوو بەڵام هیچ شتێکی دەست نەکەوت ڕۆژووەکەی پێ بشکێنێت چی بکات؟\nسەرەتا دەبێت ئەوە بزانین کە سوننەتە دواى دڵنیابوون لە خۆر ئاوا بوون پەلە بکرێت لە ڕۆژوو شکاندن ، وە پێغەمبەرى خوا صلى الله عليه وسلّم نوێژی مەغریبی نەدەکرد تاوەکو ڕۆژووەکەی نەشکاندایە تەنانەت بەخواردنەوەی قومێک ئاویش بوایە . رواه الحاكم 1/432 السلسلة الصحيحة 21 .\nجا سوننەتە ڕۆژوو بشکێندرێت بەخورمای تەڕ ، گەر نەبوو بەقەسپ ، گەر نەبوو بەئاو ، (أنس) ى كوڕى (مالك) ەوە رضي الله عنه دەگێڕنەوە دەفەرمووێ: " كَانَ النَّبيُّ ﷺ يُفْطِرُ عَلَي رَطِابَاتٍ قَبْلَ أنْ يُصَلي، فَإنْ لم يَكُنْ رَطِابَاتٍ، فَتَمْراتٍ، فَإِنْ لم يَكُنْ تَمْرَاتٍ حَسَا حَسَواتٍ مِنْ مَاء " أخرجه أحمد: (3 / 163)، وأبو داود: (2 / 306)، وسنده صحيح.\nزانای پایەبەرز محمد بن صالح العثیمین - رحمه الله - دەفەرموێ :\nئەگەر کەسێک خورمای شل و قەسپ و ئاوى دەست نەکەوت ئەوا بەهەر خواردن وخواردنەوەیەکی حەڵاڵ دەیشکێنت کە بەدەستی بکەوێت .\nوە ئەگەر هەر هیچی دەست نەکەوت بەدڵ نیەتی شکاندنی ڕۆژوەکەی دێنێت و پەنجەی نامژێت هەروەک هەندێ لەکەسانی عەوام ئەو کارە دەکەن .\nوە پرسیار کراوە لە زانای پایەبەرز عبدالعزیز بن عبدالله بن باز رحمه الله :\nگەر کەسێک خۆری لێ ئاوا بوو بەڵام هیچ شتێکی دەس نەکەوت ڕۆژووەکەی پێ بشکێنێت حوکمی چی یە ؟\nلە وەڵامدا فەرمووی :\nڕۆژووەکەی دەشکێت بەئاوا بوونی خۆر ، وهەرکاتێک بۆی گونجا نان دەخوات .\nوە پرسیار کراوە لە زانای پایەبەرز عبدالله بن عبدالرحمن بن جبرين - رحمه الله -\nکەسێک لەسەفەردایە و بەڕۆژووە و خۆر ئاوا بووە بەڵام هیچ شتێکی دەست ناکەوێت ڕۆژووەکەی پێ بشکێنێت ئایا ئەوەندە بەسە بەنیەت ڕۆژوەکەی بشکێنێت ؟\nبەڕۆژو بوون لەسەفەردا دروستە ، وباشتره بۆ کەسێک کە توانای هەبێت و توشی ناڕەحەتی نەبێت ، بەڵام گەر توشتی ناڕەحەتی ببێت دروست نی یە بەڕۆژوو بێت ، ئەمە قسەی جمهوری زانایانە؛ چونکە پێغەمبەر ﷺ بەڕۆژو بوو لە غەزوەی (الفتح)دا ، تاوەکو پێی وترا : خەڵک توشی ناڕەحەتی بوون لەبەر بەڕۆژو بوون ،پێغەمبەر ﷺ ڕۆژوەکەی شکاندن و فەرمانی پێیان کرد ڕۆژو بشکێنن بۆ ئەوەی بەهێز بن بەرانبەر دوژمن .\nوە ئەگەر موسافر ڕۆژوی شکاند ، گەر هیچ ناڕەحەتیەکیش نەبوو ، دروستە ، ئەوەندەی بەسە نیەتی ئەوە بێنێ بەڕۆژو نی یە هەرچەندە خواردن و خواردنەوەشی نەخواردبێت .\nجا هەر کەسێک لەکاتی ئاوا بوونی خۆردا بیەوێ ڕۆژو بشکێنێت ، وخورادن و خواردنەوەی دەس نەکەوت ، ئەوەندەی بەسە بەنیەت ڕۆژوەکەی بشکێنێت ، بەڵام باشتر وایە خواردن و خواردنەوە بخوات ؛ چونکە خۆشەویسترین بەندە بەلای خوداوە ئەو کەسەیە کەپەلە دەکات لەڕۆژو شکاندن ، هەروەک لەفەرموودەیەکدا هاتووە : (لا يزال الناس بخير ما عجلوا الفطر) . واتە : بەردەوام خەڵک لەخێردان تاوەکو پەلە بکەن لەڕۆژو شکاندن .\nڕۆژووان بە چی بەربانگ دەكاتەوە،و چی دەڵێت لە كاتى بەربانگ كردندا ؟ ئایا دروستە کە بانگى دا بە جیماع ڕۆژوەکەمان بشکێنین بە بێ خواردنى خورما و ئاو؟ ئایا ڕۆژوو شکاندن بەخورما بەشێوەی تاک سوننەتە ؟ حوکمی کەسکێک کە بەربانگ دەکاتەوە تەنها بە خۆر ئاوابوون ئادابەكانی بەربانگ كردن چییە؟ وە كەی ڕۆژووەوان ئەتوانێت بەربانگ بكات؟\nسەردان: ١,٤٣٢ بەش: بەربانگ\nپرسیاری دواترئایا سه‌لامدانه‌وه‌ی نوێژ چونه ؟ ئایا بە لای ڕاست و چه‌پ دەڵێی السلام علیكم ورحمة الله وبركاته؟پرسیاری پێشترئایا ڕاستە دوعا و پاڕانەوە لەنێوان نیوەڕۆ و عەسردا لەڕۆژی چوارشەمماندا سوننەتە؟


ژنان لە گۆڕەپانی چالاکیی مەدەنییدا – کوردستان و کورد\nژنان لە گۆڕەپانی چالاکیی مەدەنییدا\nچالاکیی مەدەنی یەکێک لە ڕێگەکانی بەدوور لە توندوتیژییە بۆ گەیشتن بە ماف و داخوازییە سیاسی و کۆمەڵایەتییەکان.\nکۆمەڵێک لە لایەن و کەسایەتییە سیاسییەکان هەن کە باس لە خەباتی مەدەنی دەکەن، ئەوان لە هزری سیاسیی خۆیاندا گرینگییەکی زۆرتر یا لانی‌کەم یەکسان بەم چەشنە لە خەبات هاوکات لەگەڵ شێوازەکانی دیکەی خەبات دەدەن و؛ لەگەڵ ئەوەدا زۆر لایەن و کەسایەتیی سیاسیی دیکەش هەن کە تەنیا پشت بەم شێوازە لە خەبات دەبەستن.\nبە ئاوڕدانەویەک لە ئێران، بە هۆی ئەوەی کە بە درێژایی مێژوو ئەو دەسەڵاتانەی کە هاتوونە سەر کار، کەش و هەوایەکی ئازادانە و دێموکراتیک و خەڵکییان نەبووە و، دەسەڵات هەر ناڕەزایەتییەکی ئاشتی‌خوازانە و مەدەنیی خەڵکی، بە توندترین شێوە وڵام داوەتەوە، بەڵام خەڵکی ماف‌خوازی ئێران هەوڵی ئەوەیان داوە بە درێژەدان بە چالاکیی مەدەنی، ناڕەزایەتیی خۆیان بەرامبەر بە دەسەڵات بنوێنن و بتوانن بە شێوەیەکی ئاشتی‌خوازانە و بە کەمترین تێچووی مادی و مەعنەوی، کاریگەریی زیاتر بخەنە سەر ناوەندی دەسەڵات و داواکارییەکانیان لەم ڕێگەیەوە دەرببڕن.\nئه‌گه‌ر ده‌هه‌ی 70ی هه‌تاوی به قۆناغێکی ده‌سپێک بزانین بۆ گه‌شه‌ی خه‌بات و چالاکیی مه‌ده‌نی له ڕۆژهه‌لاتی کوردستان، به ئاوڕدانه‌وه‌یه‌کی خێرا دێته ده‌ستمان که له چوارچێوه‌ی ده‌سه‌ڵات و سیاسه‌تی کۆماری ئیسلامییدا، ئەوە نیشان له به‌رزبوونه‌وه‌ی ئاستی وشیاریی کۆمه‌ڵانی خه‌ڵکی کورده.\nدوا به داوی هاتنە سەر کاری ڕێژیمی کۆماری ئیسلامی له ئیران، ڕێگه‌ی هه‌ر چه‌شنه جموجۆڵی سیاسی و مه‌ده‌نی و فه‌رهه‌نگی داخرا. به‌ڵام له سه‌رده‌می هاتنە سەر کاری ڕێفۆرمخوازەکان به هاتنه ئارای که‌شێکی کراوەتری ڕێژەیی، کۆمەڵێک ڕێکخراوی ناحکوومی هاتنە گۆڕەپانی سیاسییەوە که له زۆر باره‌وه کاریگه‌ری و شوێندانەرییان لە سه‌ر بیر و هزری کۆمه‌ڵگه دانا و چالاکانی نێوخۆی ڕۆژهەڵاتی کورستان بە باشی لەم دەرفەتە کەلکیان وەرگرت.\nلەم پێوەندییەدا ئەنجومەنە ئەدەبی، فەرهەنگی، کۆمەڵایەتی و ژینگە پارێزییەکان ڕۆڵێکی بەرچاویان لە کۆمەڵگەدا هەبوو.\nبێ‌گومان له‌م بزاڤه‌دا هاتنه مه‌یدانی کچان و ژنان له‌وپه‌ڕی به‌ربه‌ستی کۆمه‌ڵایه‌تی و سیاسییدا ناکرێ لە بەرچاو نەگیرێ کە دەتوانین بڵێین بە بەشداریی بەرچاویان، بە باشی خۆیان دەرخست. لەگەڵ ئەوەی ژنان جگە لە کێشەی سیستماتیکی دەوڵەتی لەگەڵ چەندین کێشەی کولتووریی داخراوی کۆمەڵگە بەرەو ڕوون. بەڵام توانیان ئەوە بسەلمێنن کە گەیشتن بە ئاسۆیەکی ڕوون بەبێ بەشداری و هاوبەشیی ژنان بەدی نایەت.\nئەمڕۆکە ڕۆلی بەرچاوی ژنان لە چالاکییە جەماوەری و مەدەنییەکانی ڕۆژهەلات، سەلمێنەری ئەو ڕاستییەیە کە ژنانی کورد لە ئێراندا چیی‌تر بۆ گەیشتن بە مافەکانیان کەمتەرخەم نین و بە شێوەیەکی ئاکتیڤ لە مەیدان‌دان.\nدەکرێ بڵێین کوردستان پێشەنگی چالاکیی مەدەنییە کە بێ‌شک هیچ یەکێک لەم چالاکییانە بەبێ بەشداری و ڕۆڵی بەرچاوی ئەوان بەڕێوە نەچووە و ژنانی کوردستان بۆ بەدەست‌هێنانی مافەکانیان لەدژی یاساکانی کۆماری ئیسلامی وەستاونەتەوە.\nژنان و کچانی کورد لە ڕۆژهەڵاتی کوردستان بە بەشدارییان لە چالاکییە مەدەنییەکان و جموجۆڵی خوێندکاری و خەباتی سیاسیی نەتەوەیی لە ڕیزی هێزە سیاسییەکاندا دەرکەوتنی دیاریان هەیە.\nلەم پێوەندییەدا ئاماژە دان بە هاتنە مەیدانی کچان و ژنانی شاری مەریوان لە بوارە جۆراوجۆرەکاندا جێی دڵخۆشییە کە یەکگرتووانە و بە شێوازێکی مەدەنی و جەماوەری لە مەیداندا هەن. بۆ نموونە بەشداریی بەرچاویان لە هەوڵە ژینگە پارێزییەکان، شانۆی سەر شەقام و ڕاوەستان بەرانبەر یاساکانی کۆماری ئیسلامی وەک بە فتوایەکی پێشنوێژی ئەم شارە لەسەر دووچەرخەسواریی کچان و پێش‌گرتن بە بەڕێوەچوونی کەمپەینی “سێشەممەی بێ‌ماشێن” -کە لە ماوەی چەند ساڵی ڕابردوودا هەوڵێکی چالاکانی ژینگەپارێزیی مەریوان بووە بۆ ڕێزگرتن لە ژینگە- و، بەشداریی بەرینیان و ناڕەزایەتیی کچانی دووچەرخەسواری ئەم شارە دەسەڵاتدارانی تووڕە کرد، تا دوا جار هێزە ئینتزامییەکان بەرەنگاری ئەو هەنگاوە مەدەنییە بوونەوە و پێشیان بە بەشداریی ژنان لەو کەمپەینەدا گرت.\nلەسەر گرینگیی چالاکی و به‌شداریی ژنان له ڕێکخراوه مه‌ده‌نییه‌کان ده‌توانین بڵێین، هه‌ستانه‌وه‌ی ژنانه له‌سه‌ر ئیراده و ویستی خۆیان و هەروەها نیشانەی چالاک‌بوون و لە مەیداندا بوونی ژنان بۆ گه‌شه‌ی فه‌رهه‌نگ و هونه‌ر و هه‌روه‌ها هێنانه سه‌رشه‌قامی داواکارییه ڕه‌واکان به شێوه‌ی مه‌ده‌نییانه‌یە.


پارێزەری سەدام حسێن و وەزیری پێشووی دادی ئەمریكا كۆچی دواییكرد\nڕامسی كلارك، وەزیری پێشووی دادی ئەمریكا كە یەكێك بوو لە بەشداربووانی تیمی پارێزەری نێودەوڵەتی بۆ بەرگری لە سەدام حسێن، لە تەمەنی 93 ساڵیدا كۆچی دواییكرد.\nشارۆن ولش-ی خوشكەزای لە لێدوانێكدا بۆ میدیاكانی ئەمریكا وتی، كلارك لە ماڵەكەی خۆی لە نیویۆرك كۆچی دوایی كردووە، بەبێ ئەوەی هۆكاری مردنەكە ئاشكرابكات.\nڕامسی كلارك، سیاسییەكی نائاسایی بوو، لەمیانەی خزمەتكردنیدا لە سەردەمی لیندۆن جۆنسۆن-ی سەرۆكی ئەمریكادا، وەزارەتەكەی بنیامین سبوك، نوسەری ناسراو و پزیشكی منداڵانی دادگایی كرد بەهۆی هاوكاریكردنی ئەو كەسانەی ناڕازی بوون بەرامبەر جەنگی ڤێتنام لە هەڵهاتن لە سەربازی.\nپاش جێهێشتنی حكومەتیش لە ساڵی 1969، بووە ڕەخنەگرێكی دیاری سیاسەتەكانی دەرەوەی ئەمریكا و بە “كوشتنی بەكۆمەڵ” ناویبرد، بەهۆی ئەو تێچووە سەربازییەوە كە بە “شێتانە” ناویبرد.\nهەروەك بەرگری لە چەند كەسایەتیەك كرد لەوانە سەدام حسێن و، سلۆڤۆدان میلۆسۆڤیج-ی سەرۆكی پێشووی یۆگۆسلاڤیا كە تۆمەتباربوو بە ئەنجامدانی تاوانی جەنگ.\nكلارك پێیوابوو ئەو كەسانە سەرەڕای ئەوەی خاوەن جەماوەر و لایەنگر نین، بەڵام شایەنی بەرگری لێكردنی گونجاون.\nس: AFP + RT\n(ڤیدیۆ) ڕیاڵ کلاسیکۆی زەوی لە بارسا بردەوە و گەڕایەوە لوتکەی لالیگا\nڕوداوێك لە یەكێك لە وێستگە ئەتۆمییەكانی ئێران ئاشكراكرا\nئاژانسی دەرمانی بەریتانی گڵۆپی سەوزی بۆ ڤاكسینێكی دژە بە كۆرۆنا هەڵكرد كە لەلایەن كۆمپانیای ئەسترازینیكا بە هاوكاری لەگەڵ…\nبێن واڵاس، وەزیری بەرگریی بەریتانیا دەڵێت، “چیتر ناتوانرێت ئەمریكا بە زلهێز ناوزەد بكرێت”. هۆكاری وتەكەی وەزیری بەرگریی بەریتانیا،…


مامۆستا شێخ جەلالەدین حوسێنی\nكوردستانی ڕۆژهەڵات هەر لەبەرەبەیانی مێژووەوە بە خاكی پێگەیشتن و هەڵكەوتنی شۆڕەسوارو سەركردەو ڕێبەری مەردو لەخۆبردوو نێوداربووە. ئەم نازناوەشی بەدرێژایی سەردەم و قۆناغە جیاوازو پڕ لە هەورازو نشێوەكان پاراستووەو دەیە لەدوای دەیە زاناو پێشەنگ و مرۆڤی خاوەن نەبەردیی پێشكەشی خەبات و بزووتنەوە ڕزگاریخوازییە نەبڕاوەكەی كردووە.\nمامۆستا شێخ جەلالی حوسێنی یەكێك لە دیارترینی ئەو ڕێبەرانەی ڕۆژهەڵاتی كوردستانە كە ژیان و تەمەنی خۆی بەخشییە مافی ڕەوای میللەتی كوردی ستەمدیدەو لەو پێناوەدا سەربەرزانەو نەبەردانە ڕابردوویەكی زێڕین و پڕ خەباتی بۆخۆی و میللەتەكەی تۆماركرد. بەندە وەكو ئەكادیمییەكی باشووری كوردستان، لەیادی دە ساڵەی كۆچی دوایی مامۆستا شێخ جەلالی حوسێنی دا كورتەیەك دەربارەی وێستگەكانی ژیانی مامۆستا دەخەمە بەردیدەو بەرگوێی نووسەران و بیسەرانی هێژاو قەدرگران، بەوهیوایەی توانیبێتمان مشتێك لەخەرمانی پڕ لە شانازیی مامۆستا بەئێوەی بەڕێز ئاشنا بكەین...\nمامۆستا شێخ جەلالی حوسێنی كوڕی مەلا شێخ ساڵحی واژەییە، لە 18ی تشرینی یەكەمی 1928ز لە شاری بانە لەدایك بووە. لەتەمەنی شەش ساڵیدا خراوەتە بەر خوێندن و سەرەتا لای باوكی وانەكانی قوریٔان و زمانی عەرەبی و فارسی و نەحو سەڕفی خوێندوە. پاشان بەفەقێیەتی ناوچەكانی (سەردەشت، موكریان، مهاباد، شنۆ، لاجان، پشدەر، مەریوان) گەڕاوەو یٔیجازەی مەلایەتی لەسەر دەستی (مەلا باقری مەریوان) وەرگرتوە. دواتر وەك مامۆستاو مودەریس لە شاری بانەو لە مزگەوتەكەی باوكی دەست دەكات بە وانە گووتنەوە.\nلەڕووی كاری سیاسیەوە، مامۆستا شێخ جەلال لەدوای دروستبوونی كۆمەڵەی (ژ.ك) لە شاری مهاباد, لەساڵی 1945 بەڕێنوێنی شێخ عیزەدینی حوسێنی و حاجی ڕەحمان یٔاغای یٔیلخانی زادەو مەلا عەبدوڵڵای حەسار بووە بەیٔەندامی كۆمەڵەی (ژ.ك)و لە ڕێوڕەسمی هەڵكردنی یٔاڵای كوردستان لە بۆكان بەشداربووە.\nمامۆستا شێخ جەلال لەدوای ڕووخانی كۆماری مهابادو یٔەو بارودۆخەی لە ڕۆژهەڵاتی كوردستاندا هاتە یٔاراوە، درێژە بەكاری مەلایەتی خۆی دەداو چەندین زانای یٔاینی لە ناوچە جیاجیاكانی كوردستان لەسەردەستی مامۆستا شێخ جەلال پێدەگەن و دەبنە مامۆستای یٔاینیی بەتوانا\nمامۆستا شێخ جەلال لەبواری یٔەدەب و نووسینی شیعریشدا دەستێكی باڵای هەبووەو هەر لەساڵانی سەردەمی كۆمارو ڕۆژنامەی كوردستان شیعرەكانی بڵاودەكاتەوە. زمانی شیعری مامۆستا شێخ جەلال ململانێی سروشت و شۆڕش بووەو نازناوی شیعریشی (پەژار) بووە، دەتوانین بڵێین لە تایبەتمەندیەكانی شیعری مامۆستا یٔەمانە بوون:\nیەكەم: یٔاشتكردنەوەی ناتەباییەكان: لە زمانی شیعردا واقع پڕە لە ناتەبایی، شیعر بەواتای ڕێكخستن و هۆنینەوەی یٔەم ناتەباییانە لە دێڕەكاندا، كە نمونەی یٔەم جۆرە زۆرن لە شیعرەكانی مامۆستا شێخ جەلال.\nدووەم: دووبارەبوونەوەی لەیەكچووەكان: وەك قالبێكی باوی شیعری سەردەم.\nسێیەم: بوونی جۆراوجۆری لە شیعری (نیشتمانپەروەری و یٔەوینداری و كۆمەڵایەتی و نەتەوایەتی و پەروەرەدەیی و باری ژیانی یٔازادی پێشمەرگەو شەهیدو هەروەها شیعری لاوانەوە.\nچوارەم: بوونی دیالۆگ لە شیعرەكانیدا: لەوانە شەهیدو دایكی شەهید .\nپێنجەم: بیركردنەوەیەكی كوردانە (زمان و ڕۆحی نەتەوەیی ) لە شیعرەكانیدا.\nشەشەم: تێكستی بەرگری (مقاومت): كە بەشێك لە بەیتە شیعریەكانی بەرگریانەن و دەتوانین بڵێین لە جۆری بەیتی بەرگرین.\nحەوتەم: شیعری پەروەردەی كۆمەڵایەتی و دینی. سەرەڕای یٔەوەی لەبواری نووسینی پەخشانیش وەك لایەنێكی گرنگی یٔەدەبی بەتوانا بووە.\nمامۆستا شێخ جەلال لە ڕاپەڕینی ساڵی 1979ی گەلانی یٔێراندا, وەكو زانایەكی یٔاینی بەنفوز ڕۆڵێكی گرنگی بینی لە هاندان و زۆر جاریش پێشڕەوی كردنی خەڵكی ناوچەی بانەو دەوروبەری دژی دامودەزگای ڕژێمی شایەتی. هەروەها بەمەبەستی بەڕێوەبردنی كاروباری خەڵكی و سەپەرشتی كردنی ناوچەكەو دەوروبەری، هەوڵی دروستكردنی شورای شاری بانەیان داو, بۆ یٔەو مەبەستەش چەند كەسێكی سەر بەلایەنە جیاوازەكان خۆیان هەڵبژارد، لەوانە (میرزا عەبدولڵای نەعلبەندی نوێنەری شیخ جەلال و مستەفای یٔەمینی نوێنەری موجاهیدین و كەسێكی تر بەناوی (یٔەحمەدی میعمار) وەك كەسێكی سەربەخۆ. لە یەكەم كۆبوونەوەی شورادا (شێخ جەلال) بە بەرپرسی شورای شار هەڵبژێردراو، كارەكانی دیكەش بەم شێوەیە دابەشكران: میرزا عەبدوڵای نەعلبەندی بوو بە بەرپرسی شارەوانی و ڕەشید خانی یٔەحمەدی بوو بە بەرپرسی بارەگاكانی دەرەوەی شار بۆ كاروباری دێهاتەكان كە بریتی بوو لە سیانزە بارەگا.\nمامۆستا شێخ جەلال لەكاتی خۆپیشاندانەكاندا\nلەسەروبەندی دروستبوونی دەفتەری شێخ عیزەدینی حوسێنیشدا، مامۆستا شێخ جەلال یەكێك بوو لە یٔەندامانی دەفتەرو بەرپرسی هێزە سەربازیەكەی بوو، لەكاتی هێرشی یٔەرتەشی كۆماری یٔیسلامی بۆسەر ناوچەكانی كوردستان لەكاتی شەڕی سێ مانگە (21ی یٔابی 1979 – 21ی تشرینی دووەمی 1979) یٔەم هێزە ڕۆڵێكی كاریگەری بینی لە بەرپەرچدانەوەی هێزەكانی ڕژێمی تازەو لەو پێناوەشدا شەهیدێكی زۆریدا. نمونەی هەرە بەرچاوی سەركەوتنی یٔەم هێزەش شەڕی (گاردی جاویدان) بوو لە بانە كە توانی یٔەو هێزە تێك بكشكێنێ و, ڕۆژی دواتر (خومەینی) لە بانگەوازێكدا ڕایگەیاند كە دەنگی خەڵكی كوردستانی بیست. دیارە یٔەوەش لەدوای یٔەو شەڕەو چەند شەڕێكی تری ناوچە جیاجیاكانی ڕۆژهەڵاتی كوردستان.\nمامۆستا شێخ جەلال لەدوای بێ هیوابوونی لەوەی مامۆستا شێخ عیزەدین، دەفتەرەكەی ناكاتە ڕێكخراوێكی سیاسیی و چەكداریی، لەگەڵ كۆمەڵێك زانای یٔاینیی و كەسایەتی دیكەی وەكو (مەلا خدری عەبباسی - مەلا كەریمی سەییادی - مەلا حوسێنی گورجی - سەید خەلیلی شەریفیان ....) ڕێكخراوێك بەناوی (سازمانی خەباتی نەتەوایەتی و ئیسلامی كوردستانی ئێران) لە ڕۆژی 27ی یٔابی 1980 دادەمەزرێنن و دەست دەكەن بەخەباتی سیاسی و چەكداری. تاكو ساڵی 2004و كۆنگرەی سێهەمی ڕێكخراوەكە، وەكو كەسی یەكەم مایەوە. بەڵام لەو كاتە بەدواوە، دەستی لە پۆستی سكرتێری هەڵگرت و بەكاروباری یٔەدەبی و ڕاگایەندنەوە سەرقاڵ بوو. سەریٔەنجام لە 21ی تەموزی 2010 لە یەكێك لە نەخۆشخانەكانی شاری هەولێر كۆچی دوایی كرد.\nڕێکه‌وت: 2020-07-11 07:48:45\nTITLE/مامۆستا شێخ جەلالەدین حوسێنی\nمامۆستا ** شێخ ** مامۆستا شێخ ** جەلالەدین ** مامۆستا جەلالەدین ** شێخ جەلالەدین ** مامۆستا شێخ جەلالەدین ** حوسێنی ** مامۆستا حوسێنی ** شێخ حوسێنی ** مامۆستا شێخ حوسێنی ** جەلالەدین حوسێنی ** مامۆستا جەلالەدین حوسێنی ** شێخ جەلالەدین حوسێنی ** مامۆستا شێخ جەلالەدین حوسێنی **


کارمەندانی فریاگوزاری دەلێن توندڕەوان ئەو ئاستەنگانە زیاددەکەن کە رووبەڕوویان دەبێتەوە لە باکوری خۆرئاوای سوریای پڕ لە توندوتیژیی کە له‌وێ ئاگربەستێکی لاواز لەبەردەم مەترسیدایە.\nئەندامانی بەرگری شارستانی سوریا، کە ناسراویشن بە "کڵاوسپییەکان"، دەگەڕێن بەنێو داروپەردووی بینایەکی رووخاودا دوای تەقینەوەیەك لە شارۆچکەی جسر شوغور لە خۆرئاوای پارێزگای ئیدلیب لە 24 نیسان. [عومەر حاج کەدور / ئاژانسی فرانس پرێس]\nبە هەڕەشە و دەستێوەردان و تێکدانی گواستنەوەی کۆمەك -- کارمەندانی فریاگوزاری دەلێن توندڕەوان ئەو ئاستەنگانە زیادتردەکەن کە رووبەڕوویان دەبێتەوە لە باکوری خۆرئاوای سوریای پڕ لە توندوتیژی، کە له‌وێ ئاگربەستێکی لاواز لەبەردەم مەترسیدایە.\nناوچەی ئیدلیب، کە لەلایەن هاوپەیمانێتی تەحریر شامەوە کۆنترۆڵکراوە، یەکێکە لە دوایین ناوچەکانی وڵات کە سەرۆك بەشار ئەسەد هێشتا نەیگرتۆتەوە.\nبەگوێرەی نەتەوە یەکگرتوەکان نزیکەی 2.7 ملیۆن لە نزیکەی سێ ملیۆن دانیشتوانەکەی پێویستیان بە کۆمەکی مرۆیی هەیە.\nزۆربەیان پشتدەبەستن بە خۆراك و دەرمان و کۆمەکی دیکە کە نەتەوە یەکگرتوەکان و رێکخراوە خێرمەندەکانی دیکە لە تورکیاوە بۆیان دەهێنن.\nمنداڵان لێفە و راخەریان هەڵگرتووە کە لە دەزگاکانی کۆمەکی کتوپڕەوە پێیانگەیشتووە لە کەمپی کاتیی ئاوارەکانی نزیك بە شارۆچکەی ئەتمەی سه‌ر سنووری تورکیا لە پارێزگای ئیدلیبی سوریا لە 10 کانونی دووەم. [عارف وەتاد / ئاژانسی فرانس پرێس]\nرەیچڵ سیدەر لە ئەنجومەنی نەرویجی بۆ ئاوارەکان وتی بەڵام هەوڵەکان لەلایەن "دەسەڵاتی دیفاکتۆ"ی ئیدلیبه‌وه "بە بەربەست و ئاستەنگ دروستکردن یان شکستپێهێنانی گواستنەوەی کۆمەکی مرۆیی، لەنێویاندا لێدان لە سەلامەتی کارمەندانی مرۆیی، بوونەتە واقیعێکی ناهه‌موار".\nتەحریر شام و باڵە مەدەنیەکەی -- کە ناسراویشە بە "حکومەتی رزگاری" -- دەستیانگرت بەسەر ئیدلیبدا لە سەرەتای ئەمساڵدا.\nکارمەندێکی فریاگوزاری لە ئیدلیب کە ویستی ناوی نەهێنرێت لەترسی تۆڵە لێکردنەوە وتی: "لە کانونی دووەمەوە دەستێوەردان زیادیکردووە."\nوتی: "تاقە رێکخراوێکی کۆمەك نیە تووشی هەڕەشە و دەستگیرکردن و رێپێگرتن نەبووبێت لەبەر هۆکاری زۆر گەمژانە،" لەکاتێکدا ئیدلیب رووبەڕوویبۆمبارانی زیاتر لەلایەن رژێم و روسیای هاوپەیمانیه‌وه‌بۆتەوە لە مانگی رابردوودا.\nوتیشی لە نیساندا توندڕەوان هەڕەشەی دەستبەسەرکردنیان لێکردووە لەبەرئەوەی رەتیکردۆتەوە سه‌به‌ته خۆراكیان رادەستبکات کە ئەو و تیمەکەی لە کەمپێك لە باشوری ئیدلیب بەسەر ئاوارەکانیاندا دابەشدەکرد.\nئەو پیاوە 27 ساڵە وتی: "وتیان دەبێت کۆمەکیان بدەمێ چونکە ئەوان موجاهیدن."\nوتیشی تەحریر شام حەوت مانگ لەوەوبەر چوار رۆژ دەستبەسەریانکرد لە شاری ئیدلیب دوای وێنەگرتنی کاروانەکانی کۆمەك بەبێ مۆڵەتی ئەوان.\nهه‌روه‌ها وتی چەکدارەکان لێیاندا، دەستیانگرت بەسەر لاپتۆپەکەیدا و کامێراکەیان شکاند.\n"وتیان دەبێت سوپاسی خودا بکەم کە بەزیندوویی ئازادکراوم."\nپاوڵ دۆنۆهۆی لە لیژنەی فریاگوزاری نێودەوڵەتی وتی: "گروپەکانی کۆمەك رووبەڕووی دەستێوەردان دەبنەوە لەلایەن گروپە چەکدارەکانی ئیدلیبەوە، وەك سنووردارکردنی دەستڕاگەیشتن بە خەڵکی بێحاڵ یان هەوڵدان بۆ كاریگه‌ری هه‌بوون له ده‌ستنیشانكردنی ئەوانەی مافی كۆمه‌كیان هه‌یه لەگەڵ شوێنەکانی گواستنەوەی کۆمەك."\nدۆنۆهۆی نه‌یویست زانیاری زیاتر بدات بەڵام کارمەندێکی دیکەی مرۆیی لە ئیدلیب، کە ئەویش داوایکرد ناوی نەهێنرێت، وتی چەندین پرۆژەی دەزگا نێودەوڵەتیەکانی کۆمەك لەم چەند مانگەی رابردوودا رەتکراونەتەوە بەهۆی دەستێوەردانی لەو شێوەیەوە.\nئەو کەسە 29 ساڵە وتی پلانێك بۆ پێدانی ئاردی خۆڕایی بە نانەواخانەکانی ئیدلیب شکستیهێنا لەبەرئەوەی حکومەتی رزگاری سووربوو لەسەر سنوردارکردنی سودمەندان بۆ ئەوانەی پەیوەستن بەوانەوە.\nوتیشی: "چالاکیەکانمان وەك رێکخراوێك لەبەر ئەم رووداوانە زۆر کەمبوونەتەوە."\nهه‌روه‌ها وتی چینی دەسەڵاتدار هەوڵیش دەدات دڵنیایی بدات لەوەی کەسانی پەیوەست پێوەی تەنده‌ره‌كانی دەزگاکانی کۆمەك ببه‌نه‌وه، له‌كاتێكدا ئه‌و ده‌زگایانه هەوڵدەدەن رێگربن لەمە لەڕێگەی چاودێریكردنه‌وه.\nوتی: "هەر پرۆژەیەك لە ناوچەکەدا ئه‌نجامبدرێت، پشکیان لێی دەوێت."\nئەو دەستێوەردانە بۆتە هۆی دروستبوونی نیگەرانی لەوەی کاڵاکانی فریاگوزاری و پارەی کۆمەك دەکەونە بەر دەستێکی نەشیاو.\nسیدەر لە ئەنجومەنی نەرویجی بۆ ئاوارەکان وتی: "لەو دۆخەدا، دەزگاکانی کۆمەك ناتوانن بەتەواوی خۆیان لە مەترسییه رێگره‌كان لابدەن و دەمانەوێت بەخشەرانیشمان ئەمە بزانن."\nنەتەوە یەکگرتووەکان رایگه‌یاندووه كه هەنگاوی زیاتر پێویستە بۆ رووبەڕووبوونەوەی ئه‌و به‌لاڕێبردنانه‌دا.\nرێکخەری ناوچەیی نەتەوە یەکگرتوەکان بۆ سوریا، پانۆس مومتزیس بە ئاژانسی فرانس پرێسی وت لەنێو هەنگاوەکاندا "لێکۆڵینەوەی زیاتر هەیە لەلایەن هاوبەشەکان و بەخشەرانه‌وه، تەنانەت له‌لایه‌ن كرێكاران و کارمەندان و چاودێریکەرانی لایەنی سێیەمیشەوە، وەك بەکارهێنانی تەکنەلۆژیای مۆدێرن -- باڕکۆد و ژماره تەلەفۆنی فریاگوزاری -- تا بتوانرێت دڵنیایی بدرێت لەوەی کۆمەك گەیشتۆتە دەست خەڵکی شیاو."\n'فشار تەنیا زیاددەکات'\nبەڕێوبەری سوریای رێكخراوی فریاگوزاریی ئیسلامی، ئەحمەد مەحمود وتی هێشتا هیچ کەمبوونەوەیەکی به‌رچاو لە کۆمەکی مرۆیی رووینەداوە، بەڵام هەندێك لە بەخشەران پشتیوانییان بڕیوە.\nوتی: "تائێستا، پێنج نەخۆشخانەی سەرەکی ناچاربوون بەتەواوی دابخرێن و حەوت دەزگای پزیشکی دیکە -- لەنێویاندا ئه‌و نەخۆشخانانەی تەرکیزیان لەسەر منداڵان و منداڵبوونە -- کارەکانیان بەشێوەیەکی زۆر کەمکردەوە بەهۆی نەمانی پشتیوانیی داراییەوە."\nهەرچەند دەکرێت هۆکاری دیکەش هەبێت، "هەندێك بەخشەر رەنگە نیگەران بن لە گۆڕانی دەسەڵات لە باکوری خۆرئاوای سوریا، کە رەنگە کاریگەریی لەسەر بڕیاری پشتیوانییان دانابێت".\nوتی: "لەبەرئەوەی دەزگا دوای دەزگا دەرگاکانیان دادەخه‌ن، فشار زیاتر دەبێت لەسەر ئەوانەی دەمێننەوە."\nهه‌رچی حکومەتی رزگارییشه نکۆڵی لە شکستهێنان بە هەوڵەکانی فریاگوزاری دەکات.\nبەرپرسێکی حکومەتی رزگاری بەرپرس لە هەماهەنگیی کۆمەك کە ناوی خۆی وەك دکتۆر جیهاد برد، وتی ئیدارەکە "هەوڵدەدات کاری (مرۆیی) رێکبخات" بە بەهێزکردنی هاریکاری لەگەڵ دەزگا فریاگوزارییەکان و کارئاسانی بۆ گواستنەوەی کۆمەك.\nبە ئاژانسی فرانس پرێسی وت: "تا زیاتر بەرپرسیارێتی و دروستکردنی بڕیار بەش بکەین و زیاتر هەماهەنگی لە کارەکانماندا بکەین، ئەنجامەکان باشتر دەبن."


٣ بازرگانی ئێرانی – ئەمریکی بە دەوردانەوەی گەمارۆکانی ئێران تۆمەتبار کران - Mehr News Agency\n29 avrêlê 2018 - 19:59\nNews Code 18435\nلە لایەن وەزارەتی دادی ئەمریکا:\n٣ بازرگانی ئێرانی – ئەمریکی بە دەوردانەوەی گەمارۆکانی ئێران تۆمەتبار کران\nلە لایەن وەزارەتی دادی ئەمریکا ٣ بازرگانی ئێرانی – ئەمریکیی بە دەوردانەوەی گەمارۆکانی سەر ئێران تۆمەتبار کرد.\nبە ڕاپۆرتی ئاژانسی هەواڵی مێهر ەبە گێڕانەوە لە هەواڵدەریی ئەڵمانیا، ئەو سێ بازرگانە دانیشتووی کالیفۆرنیا بەوە تۆمەتبارن کە لە سەرتاسەری جیهان پاژ و جیهازاتی ئۆتۆمبیل-یان کڕیوە و ڕەوانەی ئێرانیان کردووە.\nئەو سێ بازرگانە ئەمریکاییە کە بە ڕەگەز ئێڕانین، بە پێی ڕاگەیاندن دادستێنی باکووری کالیفۆرنیا لە رێکارگەلیک بۆ گواستنەوەی دراو لە رێگەی خزمەتی نێودەوڵەتیی ماڵی بۆ ناردنی جیهازات و پاژی ئۆتۆمبیل بۆ ئێران بەهرەیان وەرگرتووە و لەو رێگەوە گەمارۆکانی سەر ئێرانیان دەور داوەتەوە.\nهەروەها بە گوێرەی ئەو ڕاگەیاندنە سێ بازرگانی ئێرانی – ئەمریکی وێرای کڕینی پاژ و جیهازاتی ئۆتۆمبیل لە سەرتاسەری جیهان و هەناردەی بۆ ئێران، بەوە تۆمتەبارن کە بە یارمەتیی ڕێکخراوگەلی ماڵیی قەدەغەوە، داهاتی خۆیان لە تارانەوە بۆ ئەمریکا گواستۆتەوە. هەڵبەت هێشتا ڕوون نییە کە ئەوان چ جۆرە پاژ و جیهازاتێکی ئۆتۆمبیل و لە چ ئاستێکیان ڕەوانەی ئێران کردووە.\nدادستێنی باکووری کالیفۆرنیا ناوی ئەو سێ بازرگانەی سەدر عیماد واعێز، پووران ئازاد و حەسەن عەلی موشیر فاتمی ڕاگەیاندووە.\nبە وتەی بەرپرسانی دادی ئەمریکا ناوی ئەو سێ کەسە وەک بەڕێوەبەرانی جێبەجێ کاری کۆمپانیایەکی بەرهەم هێنەری لە تاران تۆمار کراوە کە پاش توێژینەوەکانی وەزارەتی بازرگانی، ئاسایشی ناوخۆ و پۆلیسی جەنایی ئەمریکا، دەستبەسەر کراون.\nوەزارەتی دادی ئەمریکا


ئاسایشى ووزه‌ى سوریاو كاریگه‌رى به‌سه‌ر كێڵگه نه‌وتیه‌كانى هه‌رێمى كوردستانه‌وه\n11/19/2019 9:27:00 PM\nله‌سه‌ره‌تاى سه‌رهه‌ڵدانى قه‌یرانى سوریا (2011) ه‌وه، له‌ناو خاكى سوریا هه‌ریه‌كه له ئه‌مریكاو ڕووسیاو توركیاو ئێران كێبڕكێیه‌كى سه‌ره‌كى ئه‌كه‌ن له پێناو ده‌ستگه‌یشتن به پیشه‌سازیی نه‌وت و غازدا. بگره ڕیشه‌ى شه‌ڕ له‌سوریا ئه‌گه‌ڕێته‌وه بۆ كۆنترۆڵكردنى ئه‌و ناوچانه‌ى به نه‌وت و غاز ده‌وڵه‌مه‌ندن (له ووشكانى و له كه‌نارى ده‌ریادا). هه‌روه‌ها ده‌ستخستنى پێداویستى و سه‌رچاوه‌كانى ئاو بۆ ڕزگاربون له دۆخى ووشكبونى به‌رده‌وام. سوریا به‌درێژایی مێژوو كێشه‌ى هه‌بووه، هه‌روه‌ك ده‌رفه‌تیشى ه\nجەنگی سوریاو ڕۆل و سیاسەتی ئیقلیمی و نێودەوڵەتی: خوێندنەوەیەكی سیاسی و ئابوری\n5/23/2018 11:33:00 AM\nلە پێناسەكەی Clausewitz جەنگ بەواتای درێژەپێدانی سیاسەتە بە ئامرازی تر. هەول ئەدات جەنگ وەك ڕوداوێك تێبگات كە تێیدا لایەنێكی بەشداری جەنگ ئیرادەی خۆی بەسەر لایەنێكی تری بەشداربووی جەنگەكە بسەپێنێ. جەنگ ڕوبەڕوبونەوەیەكی بەرفراوانی دوو لایەنەو شێوازێك لە كردارە بەئامانجی ئەوەی بەرامبەرەكەی گێڕ بكات یان سنوری بۆ دابنێت یان بیخاتە ژێر خواستی خۆی .\nگەمەی جیۆپۆلیتیك و وزەی سوریا، لە گەمەی دەریای سپی ناوەڕاستدا\n4/15/2018 1:34:00 PM\nسەرەتای دۆزینەوە و دەرهێنانی نەوت و بەکارهێنانی بەشێوەیەکی بەرفراوان لە بواری پیشەسازی و بەرهەمهێناندا، دەگەڕێتەوە بۆ ناوەندی سەدەی نۆزدەهەم، ئەگەر نا لە سەردەمی چاخی بەردینەوەش، نەوت وەکو وزە بۆ ڕوناکی و مۆمیاکردن و ڕێگری لە ئاو دادان بەکار هاتووە، بەڵام وەکو دەستپێکی یەکەم بۆ هەڵکۆڵینی چاڵەنەوتەکان و تاقیکردنەوە و پشکنینی بوون و نەبوونی نەوت، لە باکۆ و ئازربایجانەوە بوو و وەکو هەڵکۆڵین بۆ دەرهێنان و بەرهەمهێنانی نەوتیش لە پێنسلڤانیای ئەمریکاوە لە ساڵی ١٨٥٩ دەستی پێکرد، لەگەڵ ئەو بەرهەمهێنانەدا\nئایا لە سوریا كورد توركیا تێك دەشكێنن؟\n1/23/2018 8:48:00 PM\nتوركیا بە ڕاجیمە پەلاماری شاری عەفرینی كوردیدا لە سوریا, ئەو شارەكەی كە كورد لە سوریا بەڕێوەی دەبات دوای ئەوەی كە ئەلقاعیدە و تیرۆریستانی داعشیان تێكشكاند. بەرپرسەكانی توركیا دەڵێت ئەوان پلانیان هەیە كە پشتوێنێكی سەلامەتی بەدرێژایی ( 20 ) میل لە سوریا دروستدەكەن لەسەر سنوری توركیا. ئەردۆغان هەڕەشەی لە كوردی توركیا كرد ئەگەر ئەوان لەجیاتی كوردانی سوریا بێنە گۆ، وە بەڵێنی سەركەوتنی دا لەماوەیەكی كورتدا.\nپەیوەندیەكانی نیوان وڵاتە یەكگرتوەكان و هێزەكانی سوریای دیموكرات پاش داعش: ئایە ئەمریكا تێڵاكە ئەگوازیتەوە وێزەی رۆژاڤا؟\nهێمن حسین والى\n12/4/2017 7:07:00 PM\nبەرپرسانی سوری لەم دواییانەدا زیاد ئاماژە بە یەكێتی و ڕزگاركردنی تەواوی خاكی سوری ئەدەن، كە پێئەچێت زیاتر كاردانەوەی ئەو سەركەوتنە یەكلاكەرەوەی هیزەكانی سوریای دیموكرات بێت لە پێشبڕكێی كونترۆڵكردنی كیڵگە نەوتیەكانی ئەل-عومەردا. توركیا بەبەردەوامی ئاماژەی ئەوە دەكات كە ئیدارەیەكی سەربەخۆ لە باكوری سوریا قبوڵناكات كە لەلایەن - یە پە گە - (كاریگەرترین گروپی كوردی نێو هێزەكانی سوریای دیموكراتە) فەرمانڕەوای بكرێت.


یۆنان.. 7 گه‌نجی كورد كه ته‌مه‌نیان له‌خوار 18 ساڵه‌وه‌یه 40 رۆژه له زیندانن\n07/09/2019 192 جار خوێنراوەتەوە\nفیدراسیۆنی په‌نابه‌رانی عێراق ئاشكرایكرد زیاتر له مانگێكه 7گه‌نجی كورد كه ته‌مه‌نیان له خوار 18 ساڵه‌وه‌یه له زیندانه‌كانی یۆنان ده‌ستبه‌سه‌ركراون.\nنوێنه‌ری فیدراسیۆنی په‌نابه‌رانی عێراق له توركیا ڕایگه‌یاند 40 ڕۆژ له‌مه‌وبه‌ر یه‌ختێك كه 45 كۆچبه‌ری هه‌ڵگرتبوو به‌ره‌و ئیتاڵیا كه‌وته‌ڕێ به‌ڵام پۆلیسی یۆنان ڕێگریلێكردن و دوای ده‌ستگیركردنیان گواسترانه‌وه بۆ دورگه‌ی كاڵاتاما له یۆنان.\nڕۆژ عه‌زیز وتیشی حه‌وت له‌و په‌نابه‌رانه ته‌مه‌نیان له خوار 18 ساڵه‌وه‌یه كه هه‌ندێكیان 15 ساڵ و ماوه‌ی 37 ڕۆژه له زیندانه‌كانی یۆنان زیندانیكراون و هه‌موو ڕۆژێك پێیان ده‌ڵێن له ڕۆژانی دوایدا ئازادتان ده‌كه‌ین و ده‌گوازرێنه‌وه بۆ شوێنی دیكه.\nنوێنه‌ری فیدراسۆنی سه‌راسه‌ری په‌نابه‌رانی عێراقی باسی له‌وه‌شكرد، كۆچبه‌ره‌كان باسی بارودۆخی نێو زیندانه‌كه‌یان بۆ كردوون و وتویانه له ته‌والێتدا خۆیان ده‌شۆن و بارودۆخی ده‌رونییان ئاسایی نییه‌و و داوای به‌هاناوه‌چوون ده‌كه‌ن.\nبه‌پێی زانیارییه‌كانی نوێنه‌ری فیدراسۆنی سه‌راسه‌ری په‌نابه‌ران ئه‌و په‌نابه‌رانه خه‌ڵكی هه‌ریه‌ك له شاره‌كانی هه‌ولێر و ڕانیه و قه‌لادزێ و حاجیاوان.\nكۆمپانیایه‌كی فڕۆكه‌وانیی توركی گه‌شته نێوده‌وڵه‌تییه‌كانی ده‌ست پێده‌كاته‌وه\nئه‌مریكا.. دژی كوژرانی جۆرج فڵۆید، خۆپیشاندانی به‌رفراوان به‌رده‌وامه\nسەرۆکوەزیرانی ئەرمینیا و خێزانه‌كه‌ی تووشی کۆرۆنا بوون


◄ Результат: Found 1.278, page 1 of 128 Items per page: 🗐 1 🗐 5 🗐 10 🗐 25 🗐 50 🗐 100\n👁 Этот пункт был просмотрен раз 11,766\n- تورکەکان گەمارۆی ناوچەی مەهابادی خۆرهەڵاتی کوردس [ Больше... 👁] ✖ ✖ ✖ 0 0 ✔ 70% ✍ H.B. 30-8-2010 11:19:32\n📅 00-01-1946 Даты и события\n👁 Этот пункт был просмотрен раз 8,002\n- چەند گفتوگۆیەکی زۆر تیژ لە ئەنجوومەنی نوێنەرانی [ Больше... 👁] ✖ ✖ ✖ 0 0 ✔ 84% ✍ H.B. 30-8-2010 11:20:04\n👁 Этот пункт был просмотрен раз 14,798\n👁 Этот пункт был просмотрен раз 14,938\n📅 00-02-1942 Даты и события\n👁 Этот пункт был просмотрен раз 3,562\n- ئەمیر ئەسعەد کرایە فەرمانداری شاری مەهاباد. [ Больше... 👁] ✖ ✖ ✖ 0 0 ✔ 70% ✍ H.B. 30-8-2010 11:20:02\n📅 00-03-1946 Даты и события\n- مەلا مستەفا بارزانی، لە کۆماری کوردستاندا بووە ژ [ Больше... 👁] ✖ ✖ ✖ 0 0 ✔ 70% ✍ H.B. 30-8-2010 11:20:04\n📅 00-03-1947 Даты и события\n👁 Этот пункт был просмотрен раз 5,742\n- لە پاش رووخانی کۆماری مەهاباد، ئیبراهیم ئەحمەد پ [ Больше... 👁] ✖ ✖ ✖ 0 0 ✔ 88% ✍ H.B. 30-8-2010 11:20:04\n👁 Этот пункт был просмотрен раз 4,708\n- پیادەکردنی ریفراندۆم - گشتپرسێک لە ئێراندا بۆ دا [ Больше... 👁] ✖ ✖ ✖ 0 0 ✔ 86% ✍ H.B. 30-8-2010 11:20:37\n📅 00-03-1983 Даты и события\n👁 Этот пункт был просмотрен раз 4,765\n- کۆتایی ئەم مانگە: هێرشی د.ا بۆسەر دیلان چەرخ، هە [ Больше... 👁] ✖ ✖ ✖ 0 0 ✔ 86% ✍ H.B. 30-8-2010 11:20:41\n📅 00-04-1922 Даты и события\n- هێرشکردنی 500 جاش بەسەرۆکایەتیی خاڵە قوربانی بۆس [ Больше... 👁] ✖ ✖ ✖ 0 0 ✔ 70% ✍ H.B. 30-8-2010 11:19:37\n| Время создания страницы: 1,466 секунд!


لە ژیانی لوقمانەوە دۆخی ژیانی هاوڵاتیانی ئەم هەرێمە بزانە – کوردی – RojNews.News\n14/01/2021 - 7:55:12 am\n“بە سکێک تێر و بە چوار برسیین” ئەمە وەڵامی کاسبکارێک بوو کاتێک لێمان پرسی گوزەرانت چۆنە؟، لوقمان ئەحمەد لە پەنجاکانی تەمەنیدایە و داهاتی ڕۆژانەی چەند هەزارێکە، هەرچەندە دەڵێت ئێستا خاوەنی یەک هەزارە، بەڵام “هیچ داوایەک لە حکومەت ناکەم چونکە دز و مافیان”.\nلوقمان ئەحمەد هاوڵاتییەکی کاسبکارە، لە گۆشەیەکی ناو بازاڕی سلێمانیدا لەسەر پارچە کارتۆنێک کۆمەڵێک پێداویستی ڕۆژانەی داناوە بۆ فرۆشتن، کە بە هەموویەوە بەهاکەی ناگاتە ٢٠ هەزار دینار، لوقمان ئەرکی خێزانی پێنج کەسی لەسەر شانە و برایەکی کەمئەندامیشی هێناوەتە لای خۆی و دەیژیێنێت.\nلوقمان یەکێکە لەو هەزاران مرۆڤە کەم دەرامەتەی، کە سەرباری بێبەشبوونیان لە خێروبێری ئەم وڵاتە، بوونەتە قوربانی ئەو قەیرانە یەک لە دوای یەکانەی کە لە دەرئەنجامی گەندەڵی و شکستی سیستمی حکومڕانی ئەم هەرێمەدا دروستبوون، ئەو تەمەنی ٥٠ ساڵی تێپەڕاندووە و تا ئێستاش لەسەر بازووی خۆی ژیاوە و خێزانەکەی ژیاندووە، ئەو کاسبکارە لە بارەی دۆخی بازاڕ و گوزەرانی خۆیەوە بۆ ڕۆژنیوز دەدوێت.\nلوقمان ئەحمەد دەڵێت:”بژێوی ژیانم لەسەر ئەم کارەیە، لە بەیانی زووەوە دێمە ناو بازاڕ تا ئێوارە کاردەکەم، نزیکەی پێنج تا شەش هەزار دینارم دەستدەکەوێت، بازاڕ بۆ ئێمە بێ کەڵک بووە و زۆر کزە، بە تایبەتی دوای بەرزبوونەوەی نرخی دۆلار، شتەکان گران بووە و خەڵک کەمتر شت دەکڕن، ئێمەش ئەم کارە بە مەجبوری دەکەین، ژیانمان لەو پەڕی خراپییدایە”.\nدەشڵێت:”دوای ٥١ساڵ تەمەن بە کرێکاری و کاسبکاری، ئێستا تەنها خاوەنی هەزار دینارم، جاران کاری قورسم دەکرد بەڵام ئێستا بەهۆی تەمەن و خراپی تەندروستی و لەشمەوە ناتوانم کاری قورس بکەم، لە مانگی حەوتی ساڵی پارەوە پارەی ئەمپێری مۆلیدەم پێنەدراوە و قەرزە لەسەرم، پارەی ئاو و کارەباش دەمێکە نەمداوە و ناتوانم بیدەم، تەنانەت ناتوانین بە دڵی خۆشمان نان بخۆین، بە سکێک تێر و بە چوار سک برسین”.\nئەم کاسبکارە وێرای دخۆی سەختی ژیانی، دەڵێت داوای هیچ لە حکومەت نەکەم چونکە “دز و مافیان”، هەروەها دۆخی ژیانی دەخاتە ئەستۆی دەسەڵات و دەڵێت:”دەسەڵاتدارانی ئەم هەرێمە بەرپرسیاری یەکەمن لەم دۆخە، بە گەندەڵی سیاسی و ئابوری، ئێمە حکومەتێکی مەدەنی و دیموکراتمان نییە هەتا ڕێزی نیشتمان و خەڵکەکەی لابێت و خزمەتی وڵات بکات، بۆیە هیچ داواکارییەکمان لێیان نییە ئەمانە مافیا و دزن”.\nلوقمان ئەحمەد ئاماژە بەوەش دەکات، کە ڕۆژی وا هەبووە هیچ پارەیەکی دەستنەکەوتووە، “بۆ ئەوەی لای ژن و منداڵ ڕووزەرد نەبم، پەنام بردووەتە بەر قەرزێکی بچوک، دوو تا سێ هەزارم لە کەسێک قەرزکردووە و داومە بە خواردن بۆ ماڵەوە، بۆ ڕۆژی دواتر قەرزەکەم داوەتەوە”.


Home›هەواڵ›کوردستان›تەندروستی کۆیە روونکردنەوە لەسەر ئەو هاوڵاتییە دەدات دوای کوتانی بە دژە کۆرۆنا گیانیلەدەستدا\nدوای ئەوەی مامۆستایەک لەکۆیە دواى شەش رۆژ کوتانى بە ڤاکسینى کۆرۆنا گیانىلەدەستدا، بەرپرسانى تەندروستی ناوچەکەش دەڵێن پێدەچێت هۆکارى مردنى نەخۆشى شەکرە و تەسکبوونەوەى دەمارەکانى دڵى بوبێت نەک ڤاکسین.\nبەڕێوەبەرایەتی گشتی تەندروستی کۆیە لە ڕوونکردنەوەیەکدا کە بۆ SNNی ناردووە، ڕایگەیاندووە، دوای ئەوەی مامۆستا محەمەد لە کۆیە گیانیلەدەستدا، باس لەوەکرا هۆکارەکەی بۆ بەکارهێنانی ڤاکسینی ڤایزەر بووە و بۆ ئەوەش لەلایەن تەندروستی کۆیەوە لیژنەیەک بۆ لێکۆڵێنەوە پێکهێنرا.\nاماژە بەوەشکراوە، دوای وەرگرتنی زانیاری لە کەسوکاری نەخۆش و لە نەخۆشخانەی شەهید دکتۆر خالید دەرکەوت گیانلەدەستدانی بەهۆی ئەو نەخۆشیانە بووە کە مامۆستای کۆچکردوو هەیبوون، ئەوانیش تەسکبوونەوەی دەمارەکانی دڵی و نەخۆشی شەکرە و بەرزبوونەوەی فشاری خوێن و پابەندی ڕێنماییەکانی پزیشکیش نەبووە لە بەکارهێنانی چارەسەرەکانی.\nتەندروستی کۆیە باسی لەوەشکردووە، بەپێی بەدواداچوونەکان ئەو شەوەی مامۆستاکە کۆچی دوایی کردووە هەناسەى توند بووە، هەموو ئەو هۆکارانەش ئاشکرایدەکەن کە بەهۆی نەخۆشی دڵ و لەکارکەوتنی کۆچی دوایی کردووە پێی ناچێت بەهۆی لێکەوتەکانی ڤاکسینی فایزەر بووبێت.\nمامۆستاکە ناوى محەمەد مەنمیە و شەش رۆژ لەمەوبەر ڤاکسینی فایزەری وەرگرت و شەوی ڕابردوو گیانیلەدەستدا.\nئەو یەکەیەی بن لادن-ی کوشت ئەرکی لە نەهێشتنی تیرۆرەوە دەگۆڕێت بۆ نەهێشتنی ...\nپەیمانی ناتۆ: فراوانکردنی ئەرکەکانمان لە عێراق لەسەر داوای حکومەتی بەغدا بووە\nکاندیدەکانی یەکێتی لە پارێزگای کەرکوک ئاشکرادەکرێن\nلۆكاكۆ:دایك و باوكم له به‌ر ئێمه نانی ئێواره‌یان نه‌ده‌خوارد\nسیروان بابان پەشیمان بووەوە لە رەتکردنەوەی مووچەی خانەنشینی\nلە مەرزی باشماخ كاركردن بە پشكنینی ئێران ناكرێت